hotchpotch/miracl-hf-unified huggingface dataset:
ওলে রয়মা
ওলে রয়মা (ডেনীয় ভাষায়: Ole Rømer) ডেনমার্কের জ্যোতির্বিজ্ঞানী। জন্ম ১৬৪৪ সালের ২৫ সেপ্টেম্বর এবং মৃত্যু ১৭১০ সালের ১৯ সেপ্টেম্বর।
রয়মা ডেনমার্কের Aarhus শহরে জন্মগ্রহণ করেন, ইউনিভার্সিটি অফ কোপেনহেগেন এ Thomas এবং Erasmus Bartholin অধীনে পড়াশোনা করেন। এরাসমুস তাকে ট্যুকো ব্রাহে-র পাণ্ডুলিপি সম্পাদনা করতে দিয়েছিলেন এবং তার সাথে বিয়ে দিয়েছিলেন নিজের মেয়েকে। রয়মা বার্থোলিন এবং জঁ পিকার্ডের সাথে Hven গিয়েছিলেন ব্রাহের মানমন্দিরের প্রকৃত অবস্থান খুঁজে বের করার জন্য যাতে তার পর্যবেক্ষণের ফলাফল আরও ভালভাবে বোঝা যায়।
জ্যোতির্বিজ্ঞানে তার অবদান অনেক। প্যারিস মানমন্দিরে গিয়ে তিনি তারার অবস্থান নিখুঁতভাবে চিহ্নিত করার জন্য অনেক যন্ত্র বানান এবং ব্যবহার করেন। বৃহস্পতির সবচেয়ে ভেতরের উপগ্রহ আইও এর গ্রহণকাল পরিমাপ করতে গিয়ে নির্ণয় করে ফেলেন আলোর বেগ। তিনি লক্ষ্য করেছিলেন, আইও-র গ্রহণের মধ্যবর্তী সময় পরিবর্তিত হচ্ছে। পরে বুঝতে পারেন দুই গ্রহণের মাঝামাঝি এই সময় পরিবর্তিত হওয়ার কারণ, বৃহস্পতির সাপেক্ষে পৃথিবীর বেগের পরিবর্তন যা ডপলার সরণের জন্ম দেয়। এই সরণ পরিমাপ করে তিনি বের করেন, সূর্য থেকে পৃথিবীতে আলো পৌঁছুতে ১১ মিনিট সময় লাগে। বর্তমানে এই মান ৪৯৯ সেকেন্ড বা ৮ মিনিট ১৯ সেকেন্ড। আইও-র গ্রহণ বিষয়ে রয়মার এই ব্যাখ্যা জোভান্নি কাসিনি এবং রবার্ট হুক বিশ্বাস করেননি। কিন্তু ক্রিস্টিয়ান হাওখেন্স ও আইজ্যাক নিউটন তাকে সমর্থন করেছিলেন।
কাসিনি অন্য গ্যালিলীয় উপগ্রহগুলোর মাধ্যমে এই পরীক্ষার পুনরাবৃত্তি করতে পারেননি। আর হুক তো লিখেছিলেন, "আলো এত দ্রতগামী যে কল্পনাকে হার মানায়। অন্তত এটা তো নিশ্চিত করে বলা যায় যে, পৃথিবীর ব্যসের সমান দূরত্ব (৮০০০ মাইল) পরিভ্রমণ করতে আলোর ১ সেকেন্ডের চেয়েও কম সময় লাগে, যে সময়ে ১ থেকে ৪ পর্যন্ত গুণেও শেষ করা সম্ভব না। যে এত দ্রুত সে তাৎক্ষণিকভাবেই এক জায়গা থেকে আরেক জায়গায় পৌঁছে যায়, এটা বলতে বাঁধা কোথায় আমার মাথায় আসে না।"
রয়মা কোপেনহেগেনে জ্যোতির্বিজ্ঞান ও গণিতের অধ্যাপক হয়েছিলেন, তারও পরে ডেনমার্কের রাজা ক্রিস্টিয়ান ৫ ও ফ্রেডেরিক ৪ এর রাজ-জ্যোতির্বিদ হন। তিনি কোপেনহেগেন মানমন্দিরের পরিচালকও ছিলেন। এছাড়া ডেনমার্কের রাষ্ট্রীয় কাজেও তার অবদান ছিল, দেশজুড়ে পরিমাপ ব্যবস্থার সংস্কার করেছিলেন তিনি।
ফেরদৌসী প্রিয়ভাষিণী
ফেরদৌসী প্রিয়ভাষিণী (জন্ম: ১৯ ফেব্রুয়ারি ১৯৪৭ মৃত্যু: ৬ মার্চ, ২০১৮) বাংলাদেশের একজন প্রখ্যাত ভাস্কর। তাঁর শিল্পকর্ম বেশ জনপ্রিয়। মূলত ঘর সাজানো এবং নিজেকে সাজানোর জন্য দামী জিনিসের পরিবর্তে সহজলভ্য জিনিস দিয়ে কিভাবে সাজানো যায় তার সন্ধান করা থেকেই তাঁর শিল্পচর্চার শুরু। নিম্ন আয়ের মানুষেরা কিভাবে অল্প খরচে সুন্দরভাবে ঘর সাজাতে পারে সে বিষয়গুলো তিনি দেখিয়েছেন। ঝরা পাতা, মরা ডাল, গাছের গুড়ি দিয়েই মূলত তিনি গৃহের নানা শিল্প কর্মে তৈরি করতেন। স্বাধীনতাযুদ্ধে অবদানের জন্য ২০১৬ সালে বাংলাদেশ সরকার তাঁকে মুক্তিযোদ্ধা খেতাব দেয়। ২০১০ সালে তিনি বাংলাদেশের সর্বোচ্চ বেসামরিক সম্মান স্বাধীনতা পদক পান।
ফেরদৌসি প্রিয়ভাষিণীর জন্ম ১৯৪৭ সালের ১৯ ফেব্রুয়ারি, খুলনায় নানার বাড়িতে। তাঁর বাবার নাম সৈয়দ মাহবুবুল হক এবং মায়ের নাম রওশন হাসিনা। বাবা-মায়ের ১১ সন্তানের মধ্যে প্রিয়ভাষিণী সবার বড়। ফেরদৌসী প্রিয়ভাষিণীর নানা অ্যাডভোকেট আব্দুল হাকিম কংগ্রেস করতেন। ১৯৫৪ সালে যুক্তফ্রন্টের শাসনকালে স্পিকার হয়েছিলেন তিনি। ১৯৫২ সালে তার নানা সুপ্রিম কোর্টে কাজ করার জন্য ঢাকা চলে আসেন। প্রিয়ভাষিণীও নানার পরিবারের সঙ্গে ঢাকায় আসেন। ভর্তি হন টিকাটুলির নারী শিক্ষা মন্দিরে। পরবর্তীতে নানা মিন্টু রোডের বাসায় চলে এলে প্রিয়ভাষিণী ভর্তি হন সিদ্ধেশ্বরী গার্লস স্কুলে। তখন শহীদ জাহানারা ইমাম ছিলেন ওই স্কুলের প্রধান শিক্ষিকা। তিনি খুলনার পাইওনিয়ার গার্লস স্কুল থেকে এসএসসি এবং খুলনা গার্লস স্কুল থেকে এইচএসসি ও ডিগ্রি পাস করেন।
১৯৭৭ সাল থেকে ১৯৯৮ পর্যন্ত তিনি বিভিন্ন প্রতিষ্ঠানে চাকরি করেছেন। মাঝে কিছুদিন স্কুলে শিক্ষকতাও করেছেন। তিনি ইউএনডিপি, ইউএনআইসিইএফ, এফএও, কানাডিয়ান দূতাবাস প্রভৃতি প্রতিষ্ঠানে চাকরি করেছেন। শেষ বয়সে এসে নানা শিল্পকর্ম সৃষ্টিতে মনোনিবেশ করেন এবং তা অবিরামভাবে অব্যাহত রাখেন।
শিল্পকলায় অসাধারণ অবদানের জন্য ২০১০ সালে বাংলাদেশের “সর্বোচ্চ বেসামরিক পুরস্কার” হিসাবে পরিচিত “স্বাধীনতা পুরস্কার” প্রদান করা হয় তাকে। এছাড়াও তিনি
১৯৬৩ সালে প্রথম বিয়ে করেন এবং ১৯৭১ সালে প্রথম স্বামীর সঙ্গে বিচ্ছেদ হয় ফেরদৌসী প্রিয়ভাষিণীর। ১৯৭২ সালে তিনি দ্বিতীয়বার বিয়ে করেন। তাঁর দ্বিতীয় স্বামী আহসান উল্লাহ আহমেদ ছিলেন প্রথম শ্রেণীর কর্মকর্তা। তার ছয় সন্তান কারু তিতাস, কাজী মহম্মদ নাসের, কাজী মহম্মদ শাকের (তূর্য্য), তিন মেয়ে-রাজেশ্বরী প্রিয়রঞ্জিনী, রত্নেশ্বরী প্রিয়দর্শিনী ও ফুলেশ্বরী প্রিয়নন্দিনী।
গজকচ্ছপ
গজকচ্ছপ, মহাভারতের একটি আখ্যানাংশ। গজ বা হাতি ও কচ্ছপ পূর্বজন্মের বিবাদপরায়ণ অভিশপ্ত দুই ভাই। পরস্পরের অভিশাপে তাদের একজন গজ ও অন্য জন কচ্ছপে পরিণত হন —এ নিয়েই এই অংশের কাহিনী আবর্তিত।
বিভাবসু নামে ক্রুদ্ধ স্বভাবের এক মহর্ষি ছিলেন। তার ছোট ভাইয়ের নাম ছিল মহাতপা সুপ্রতিক। সুপ্রতিক বড় ভাই বিভাবসুর সঙ্গে একত্রে বাস করতে অসম্মতি জানিয়ে ধন-সম্পদ ভাগ করে দিতে বললে বিভাবসু তাকে অভিশাপ দেন যে, 'তুমি গজ বা হস্তি হও '। তখন সুপ্রতীকও বিভাবসুকে পাল্টা শাপ দেন যে 'তুমি কচ্ছপ হও '। তারপর তারা গজ ও কচ্ছপে পরিণত হন এবং পূর্বশত্রুতাবশে পরস্পর বিদ্বেষভাবাপন্ন হয়ে ওঠেন। এক সরবরে তারা বহুকাল যুদ্ধরত ছিলেন। তাদের সেই রুদ্ররূপ ও আক্রমণ ভয়ঙ্কর এবং অমঙ্গলজনক। "গজকচ্ছপের যুদ্ধ" প্রবাদতুল্য কথাটি এই কাহিনী থেকেই এসেছে।
এদিকে অমৃত আহরণের জন্য গরুড় স্বর্গগমণকালে প্রচন্ড ক্ষুধার্ত হয়ে পড়লে পিতা কশ্যপের কাছে খাদ্য প্রার্থনা করেন। কশ্যপ তাকে নিকটস্থ সরবরে যুদ্ধরত গজকচ্ছপকে খেয়ে ফেলতে বলেন। পিতার নির্দেশে গরুড় এক নখে গজকে ও অপর নখে কচ্ছপকে তুলে এনে জনমানবহীন এক পর্বতশৃঙ্গে বসে খেয়ে ফেলেন।
যোজনী
যোজনী বা যোজ্যতা বলতে, রসায়ন শাস্ত্রে, কোনো মৌলিক পদার্থের আরেকটি মৌলিক পদার্থের সঙ্গে রাসায়নিক বিক্রিয়ার মাধ্যমে সংযুক্ত হওয়ার ক্ষমতা বোঝায়। যোজনী দ্বারা কেবল মৌলিক পদার্থ নয় কোনো যোগমৌলেরও আরেকটি মৌলিক পদার্থ বা যৌগমৌলের সঙ্গে বিক্রিয়ার ও যৌগ গঠনের ক্ষমতা বোঝায়। সংখ্যা দ্বারা মৌলিক পদার্থের যোজনী প্রকাশ করা হয়। কার্বনের যোজনী ৪ ; এর অর্থ হচ্ছে কার্বনের একটি পরমাণু হাইড্রোজেনের সর্বোচ্চ ৪টি পরমাণুর সঙ্গে যুক্ত হতে পারে। হাইড্রোজনের পরমাণুতে মুক্ত ইলেক্ট্রণের সংখ্যা ১ ; অন্য দিকে কার্বনের পরমাণুতে মুক্ত ইলেক্ট্রণের অভাব ৪। এই হিসাবেই কার্বনের যোজনী স্থির করা হয়েছে ৪। অর্থাৎ, কোন মৌলিক পদার্থ বা যৌগমৌলের যোজনী নিরূপণে হাইড্রোজনের সঙ্গে যুক্ত হওয়ার ক্ষমতা বিবেচনা করা হয়। তবে যোজনী কোনো স্থিরাংক নয়, অবস্থাভেদে এটির পরিবর্তন ঘটে। তদসত্বেও, হাইড্রোজেনের যোজনী একক এবং অপরিবর্তনীয় বিধায় একেই অন্যান্য মৌলিক পদার্থ বা যোগমৌলের যোজনী নিরূপণের ভিত্তি হিসাবে বিচেনা করা হয়। একইভাবে যৌগমৌল মিথাইলের (CH 3) যোজনী একক এবং অপরিবর্তনীয় গণ্য করা হয়।
ঢাকা বিশ্ববিদ্যালয় শোক দিবস
ঢাকা বিশ্ববিদ্যালয় শোক দিবস প্রতি বছরের ১৫ অক্টোবর পালিত হয়। ১৯৮৫ খ্রিস্টাব্দের ১৫ অক্টোবর প্রাচীন জগন্নাথ হলের একটি আবাসিক ভবনের ছাদ ধ্বসে পড়লে সংঘটিত হয় মর্মান্তিক দুর্ঘটনা। এতে প্রাণ হারায় ৩৯ জন ছাত্র, কর্মচারী ও অতিথি। এরপর থেকেই সাংবার্ষিক ভিত্তিতে ঐ দিনটি ঢাকা বিশ্ববিদ্যালয় শোক দিবস হিসেবে পালন করা হয়।
পরবর্তিকালে ওই দুর্ঘটনায় নিহতদের সম্মানে জগন্নাথ হলে অক্টোবর স্মৃতি ভবন নামে একটি ভবন নির্মিত হয়।
ত্রিকোণমিতিক অপেক্ষক
ত্রিকোণমিতিক অপেক্ষক () বলতে গণিতে কোণের অপেক্ষককে বোঝায়। এটি বৃত্তীয় ফাংশন নামেও পরিচিত। ত্রিভুজে কোণের সাথে বাহুর সম্পর্ক তৈরির জন্য এই ফাংশনগুলো ব্যবহার করা হয়। ত্রিভুজ নিয়ে আলোচনার জন্য ত্রিকোণমিতিক ফাংশন খুবই গুরুত্বপূর্ণ।
সবচেয়ে বেশি পরিচিত ত্রিকোণমিতিক ফাংশনগুলো হলো সাইন (sin), কোসাইন (cos) এবং ট্যানজেন্ট (tan)। আদর্শ একক ব্যাসার্ধের বৃত্তে, যেখানে কেন্দ্রগামী ও "x"-অক্ষের সাথে কিছু কোণ করে থাকে এমন একটি রেখা দ্বারা গঠিত ত্রিভুজ-এর ক্ষেত্রে, কোণটির সাইন থেকে ত্রিভুজের "y"-উপাদান (উচ্চতা) পাওয়া যায়, কোসাইন থেকে ত্রিভুজটির "x"-উপাদান (ভূমি) এবং ট্যানজেন্ট থেকে ত্রিভুজটির ঢাল পাওয়া যায় ("x"-উপাদান ভাগ "y"-উপাদান)।
সাধারণত সমকোণী ত্রিভুজের দুইটি বাহুর অনুপাত দ্বারা ঐ ত্রিভুজের একটি কোণের ত্রিকোণমিতিক ফাংশন বুঝানো হয় এবং একইভাবে একক বৃত্তের বিভিন্ন ছেদাংশ দ্বারা সংজ্ঞায়ন করা যায়। আধুনিক সংজ্ঞাগুলো এই ফাংশনগুলোকে অসীম ধারা, কিছু ব্যাবকলনীয় সমীকরণের সমাধান এমনকি জটিল সংখ্যারূপেও প্রকাশ করে।
কেপলারের গ্রহীয় গতিসূত্র
জ্যোতির্বিজ্ঞানে কেপলারের গ্রহীয় গতিসূত্র (ইংরেজি ভাষায়: Kepler's laws of planetary motion) সূর্যের চারদিকে গ্রহগুলোর গতি ব্যাখ্যা করে। অবশ্য যেকোন তারার চারপাশে গ্রহের আবর্তন বা আরও সাধারণভাবে যেকোন বস্তুর চারপাশে আরেকটি বস্তুর ঘূর্ণন ব্যাখ্যার কাজে এটি ব্যবহার করা যেতে পারে। বিখ্যাত জার্মান জ্যোতির্বিজ্ঞানী ইয়োহানেস কেপলার গ্রহের গতির তিনটি সূত্র দিয়েছিলেন:
চট্টগ্রাম পলিটেকনিক ইন্সটিটিউট
চট্টগ্রাম পলিটেকনিক ইন্সটিটিউট বাংলাদেশের চট্টগ্রাম শহরে অবস্থিত দেশের দ্বিতীয় বৃহত্তম সরকারি পলিটেকনিক ইন্সটিটিউট। ১৯৬২ সালে প্রতিষ্ঠিত হয়।
চট্টগ্রাম শহরের নাসিরাবাদ এলাকায় প্রায় ২০ একর জমিতে এই ইন্সটিটিউট অবস্থিত।
উক্ত ইন্সটিটিউটে দুইটি ছাত্রীনিবাস এবং পাঁচটি ছাত্রাবাসের ব্যবস্থা রয়েছে এছাড়াও মূল একাডেমিক ভবনের সাথে সংযুক্ত আলাদা ভবনে মিলনায়তন ও গ্রন্থাগার রয়েছে। গ্রন্থাগারে প্রায় হাজারের অধিক বইয়ের সংগ্রহ আছে। পাশাপাশি শিক্ষক এবং কর্মচারীদের নিবাসের ব্যবস্থা আছে। বাংলাদেশ সরকারের শিক্ষা মন্ত্রণালয়ের কারিগরি শিক্ষা অধিদপ্তর কেন্দ্রীয়ভাবে দেশের সকল পলিটেকনিক ইন্সটিটিউটসমূহ পরিচালনা করে। একজন অধ্যক্ষের প্রত্যক্ষ তত্ত্বাবধানে উপাধ্যক্ষের সহযোগিতায় যাবতীয় একাডেমিক, প্রশাসনিক ও উন্নয়নমূলক কর্মকাণ্ড পরিচালিত হয়।
বাংলাদেশ স্বাধীন হওয়ার পূর্বে তৎকালীন পাকিস্তান সরকারের সময়ে ১৯৬২ সালে এই ইন্সটিটিউট প্রতিষ্ঠিত হয়।
প্রথম থেকেই এটি ৭টি ডিপার্টমেন্ট নিয়ে পরিচালিত হওয়া শুরু হয়।
বর্তমানে চার বছর মেয়াদী ডিপ্লোমা-ইন-ইঞ্জিিনয়ারিং কোর্স চালু আছে। প্রত্যেক বিভাগের ছাত্র-ছাত্রীদের আবশ্যিকভাবে পাঠ্য বাংলা,ইংরেজি,গণিত,পদার্থবিজ্ঞান,রসায়নবিজ্ঞান, ব্যবস্থাপনা ইত্যাদি বিষয়ে পাঠদানের জন্য একটি ননটেকনিক্যাল স্টাডিজ বিভাগ রয়েছে।এতে ৭ টি অনুষদ আছেচার বছর মেয়াদে ইন্ডাস্ট্রিয়াল ট্রেনিং সহ মোট আটটি পর্বে এই কোর্স শেষ হয়। পর্ব সমাপনী পরীক্ষার ফলের ভিত্তিতে প্রতি পর্বে ৬৫% ছাত্র-ছাত্রী সরকারিভাবে বৃত্তি পেয়ে থাকে। বিশ্ব ব্যাংক গোষ্ঠী হতেও গরীব মেধাবী ছাত্র-ছাত্রীদের বৃত্তি প্রদান করে থাকে। আবার প্রতি বিভাগে ইন্ডাস্ট্রিয়াল ট্রেনিং চলাকালে প্রত্যেক ছাত্রছাত্রী মাসিক ভাতা পায়।
অ্যানড্রয়েড চালিত মোবাইল ফোনের তালিকা
অ্যানড্রয়েড () হল মোবাইলের জন্য কিছু সফটওয়্যারের সম্মিলন যাতে অপারেটিং সিস্টেম, মিডলওয়্যার এবং এপ্লিকেশনগুলো থাকে। এই পাতায় অ্যানড্রয়েড ব্যবহৃত হার্ডওয়্যার ডিভাইসগুলোর তালিকা তৈরী করার প্রচেষ্টা করা হয়েছে।
২০১১ সালের তৃতীয় চতুর্থাংশে গুগল ঘোষণা দেয় যে, অ্যানড্রয়েডের ব্যবহার ১৯০ মিলিয়ন পেরিয়েছে যা ২য় কোয়ার্টারে ছিল মাত্র ১৩৫ মিলিয়ন। এই পরিমাণ বৃদ্ধির জন্য কারণ দেখানো হয় ভারত এবং চীনের কম দামী স্মার্টফোন উৎপাদকের উৎপাদনকে।
নিচের তালিকায় অর্ন্তভূক্ত ডিভাইসগুলি অ্যানড্রয়েড অপারেটিং সিস্টেম ব্যবহার করে। একই ডিভাইসের জন্য ব্যবহৃত বিভিন্ন নাম একই সারিতে দেয়া হয়েছে।
কোন কলামের ব্যাখ্যার জন্য, দেখুন and/or .
এই তালিকায় এসারের উৎপাদিত অ্যানড্রয়েড ফোনগুলো দেয়া হয়েছে।
পবিত্র রোম সাম্রাজ্য
পবিত্র রোম সাম্রাজ্য (ইংরেজি: Holy Roman Empire, জার্মান: Heiliges Römisches Reich) মধ্য ইউরোপে ৯৬২ থেকে ১৮০৬ সাল পর্যন্ত অস্তিত্বশীল ছিল। এর শাসনকর্তা ছিলেন "পুণ্য রোমান সম্রাট" বা হলি রোমান সম্রাট। মধ্যযুগ এবং আদি-আধুনিক যুগে সম্রাজ্যের রূপ বেশ পরিবর্তিত হয়, সম্রাটদের ক্ষমতা কমতে থাকে এবং বাড়তে থাকে রাজপুত্র বা প্রিন্সদের ক্ষমতা। শেষ শতকে এসে একে কেবল কিছু সার্বভৌম অঞ্চলের জোট ছাড়া আর কিছু বলা যেতো না।
সম্রাজ্যটির কেন্দ্র ছিল জার্মানিতে, যাকে তখন জার্মান সম্রাজ্য বলা। জার্মানি এবং আশপাশের কিছু অঞ্চল নিয়ে এই কেন্দ্র গঠিত হয়েছিল। স্বর্ণযুগে এই সম্রাজ্যের অধীনে ছিল ইতালীয় সম্রাজ্য এবং বুর্গুন্ডি সম্রাজ্যের মত বড় বড় অঞ্চল। অধিকাংশ সময় জুড়ে সম্রাজ্যটির মধ্যে কয়েক শত উপ-বিভাগ ছিল, যেমন প্রিন্সিপালিটি, ডুকি, কাউন্টি, মুক্ত রাজকীয় শহর (ফ্রি ইম্পেরিয়াল সিটি) এবং অন্যান্য ডোমেইন।
৯৬২ সালে অটো ১ জার্মানির সম্রাট ঘোষিত হন, অনেকের মতে তিনিই প্রথম পুণ্য রোমান সম্রাট যাকে জার্মান ভাষায় বলা হতো রোমিশ-ডয়চার কাইজার। অবশ্য রোমান সম্রাটের পদবী প্রথম আনুষ্ঠানিকভাবে দেয়া হয়েছিল শার্লেমাইনকে। অটো ছিলেন এই অংশের প্রথম সম্রাট যিনি পূর্বতন কারোলিনজিয়ান রাজবংশের সদস্য ছিলেন না।
শেষ পুণ্য রোমান সম্রাট ছিলেন ফ্রান্সিস ২, যিনি ১৮০৬ সালে নেপোলীয় যুদ্ধের সময় সম্রাজ্যের বিলুপ্তি ঘোষণা করেন। এর আগে ১৫১২ সালে বর্তমান জার্মানির কোলোনে অনুষ্ঠিত একটি রাজকীয় ডায়েটে (অঞ্চলসমূহের প্রতিনিধিদের নিয়ে সভা) সম্রাজ্যের নাম পরিবর্তন করে রাখা হয়েছিল "জার্মান জাতিসমূহের পুণ্য রোমান সম্রাজ্য" (জার্মান: Heiliges Römisches Reich Deutscher Nation)।
আধুনিক ইউরোপের অনেকগুলো রাষ্ট্র এবং অঞ্চল এক সময় এই সম্রাজ্যের অধীনে ছিল। এর মধ্যে রয়েছে: জার্মানি (দক্ষিণ শ্লেসভিগ বাদে), অস্ট্রিয়া (বুর্গেনলান্ড বাদে), চেক প্রজাতন্ত্র, সুইজারল্যান্ড, লিশটেনস্টাইন, নেদারল্যান্ড, বেলজিয়াম, লুক্সেমবার্গ, স্লোভেনিয়া (Prekmurje বাদে), পূর্ব ফ্রান্সের অনেকগুলো অঞ্চল (প্রধানত, Artois, Alsace, Franche-Comte, French Flanders, Savoy, Lorraine), উত্তর ইতালি (মূলত লোম্বার্দি, পিয়েদমন্ত, এমিলিয়া-রোমানিয়া, তুস্কানি, ত্রেন্তিনো ও দক্ষিণ টিরোল) এবং পশ্চিম পোল্যান্ড (মূলত Silesia, Pomerania, Neumark)।
শার্লমাইন
শার্লেমাইন বা শার্ল দি গ্রেট (ফরাসি: Charlemagne, প্রকৃত উচ্চারণ: শার্লেমাইঞ) (৭৪২ - ২৮শে জানুয়ারি, ৮১৪) ৭৬৮ সাল থেকে ফ্রাংকদের রাজা এবং ৮০০ সাল থেকে তার মৃত্যুর পূর্ব পর্যন্ত পুণ্য রোমান সম্রাট ছিলেন। পশ্চিমা রোমান সাম্রাজ্যের পতনের তিন শতাব্দী পর, শার্লেমাইন ছিলেন পশ্চিম ইউরোপের প্রথম সম্রাট। তাঁর পিতা ছিলেন পেপিন দা শর্ট এবং মাতা বার্ট্রাডা অফ লাওন। তিনি ফ্রাংকিশ সাম্রাজ্যকে অনেক বর্ধিত করে তার মধ্যে মধ্য এবং পশ্চিম ইউরোপের অধিকাংশ রাজ্যকে অন্তর্ভুক্ত করেন। রাজত্বকালে তিনি ইতালীয় সম্রাজ্য দখল করেন এবং পোপ "তৃতীয় লিও" ৮০০ খ্রিঃ ২৫ শে ডিসেম্বর রোম নগরে তাঁকে "ইমপেরাতোর আউগুস্তুস" হিসেবে অভিষিক্ত করেন।
৭৬৮ খৃষ্টাব্দে পেপিন দ্য শর্ট এর মৃত্যুর পর শার্লেমাইন তার ভাই প্রথম কার্লোমানের সাথে ফ্রাঙ্কদের রাজা হন। ৭৭১ সালে প্রথম কার্লোমানের হঠাৎ মৃত্যুর পর তিনি ফ্রাঙ্কিয় রাজ্যের (বর্তমানকালের বেলজিয়াম, ফ্রান্স, নেদারল্যান্ড এবং পশ্চিম জার্মানি) নিরঙ্কুশ আধিপত্য গ্রহণ করেন এবং মৃত্যু পর্যন্ত রাজত্ব করেন। সামরিক অভিযানের মাধ্যমে তিনি রাজ্যকে সাম্রাজ্যে পরিণত করেন, যা ছিল পশ্চিম এবং মধ্য ইউরোপের অধিকাংশ এলাকা নিয়ে বিস্তৃত।
ক্ষমতায় আসার পর থেকে শার্লেমাইন ব্যস্ত ছিলেন সকল জার্মানিক জনগণকে এক রাজত্বের আওতায় আনতে এবং তার প্রজাদের খৃষ্ট ধর্মে দীক্ষিত করতে। তিনি পোপের প্রতি তাঁর পিতার নীতি অব্যাহত রাখেন এবং লম্বার্ডদের কিংডম অফ লম্বার্ড (বর্তমান উত্তর ইতালি) থেকে উৎখাত করে পোপের রক্ষক হিসেবে দায়িত্ব পালন করেন। তিনি মুসলিম স্পেনের দিকে অভিযান পরিচালনা করেন। তিনি পূর্ব দিকে অবস্থিত রাজ্যেও আক্রমণ করেন এবং তাদের (উল্লেখযোগ্য: স্যাক্সন) বলপূর্বক খৃস্ট ধর্মগ্রহনে বাধ্য করেন। শার্লেমেন তার ক্ষমতার শীর্ষে পৌছান যখন, ৮০০ খৃষ্টাব্দের বড়দিনে পোপ তৃতীয় লিও তাকে সম্রাট উপাধিতে ভূষিত করে।
রোমান সাম্রাজ্যের পর তিনি প্রথমবারের মত পশ্চিম ইউরোপের অধিকাংশ এলাকা একত্রিত করেন। কেউ কেউ তাঁকে "ইউরোপের জনক" বলেও সম্বোধন করে। তাঁর রাজত্বকালে ইউরোপে একটি নবজাগরণের সূত্রপাত ঘটে যাকে বর্তমানে ক্যারোলিঞ্জীয় রেনেসাঁ নামে অভিহিত করা হয়, কারণ শার্লেমাইন যে রাজবংশের সদস্য ছিলেন তার নাম ক্যারোলিঞ্জীয় (Carolingian) বংশ। সে সময় শিল্প, ধর্ম ও সংস্কৃতিতে ইউরোপ জুড়ে ব্যাপক পরিবর্তন আসে। অনেকগুলো রাজ্য দখল করে শার্লেমাইন পশ্চিম ইউরোপের সীমানা সংজ্ঞায়িত করেন এবং একইসাথে ইউরোপীয় মধ্যযুগের সময়সীমা নির্ধারণ করে দেন।
৮১৪ খ্রিঃ তিনি তাঁর সাম্রাজ্যের রাজধানী আখেন (বর্তমান জার্মানীতে অবস্থিত)-এ মারা যান। তাঁর মৃত্যুর পর সন্তান লুই দ্য পায়াস (ধার্মিক লুই) তাঁর সাম্রাজ্যের উত্তরাধিকারী হিসেবে সম্রাটের আসনে বসেন।
এক্সেপশন ব্যবস্থাপনা
এক্সেপশন ব্যবস্থাপনা () হলো কম্পিউটার বিজ্ঞানে, "এক্সেপশন" ব্যবস্থাপনা করে প্রোগ্রামকে সচল রাখার প্রক্রিয়াবিশেষ। "এক্সেপশন" বলতে বোঝায় এমন একটি ঘটনা যা একটা প্রোগ্রামের স্বাভাবিকভাবে চলাকে ব্যাহত করে। উদাহরণস্বরূপ প্রোগ্রামের কোনো পর্যায়ে কোনো সংখ্যাকে ০ দিয়ে ভাগ করলে এক্সেপশন তৈরি হয়। এক্সেপশন তৈরি হলে প্রোগ্রাম যাতে বন্ধ না হয়ে যায় সে জন্য প্রোগ্রামিং ভাষায় কিছু এক্সেপশন ব্যবস্থাপনার ব্যবস্থা থাকে। এ ব্যবস্থাপনা একেক ভাষার জন্য একেকভাবে কাজ করে।
সি, সি++, সি#, ডি, জাভা, পিএইচপি, পাইথন, প্রোলগ, ডট নেট, প্যাস্কেল, রুবি, অ্যাকশন স্ক্রিপ্টসহ বেশিরভাগ প্রোগ্রামিং ভাষায় এক্সেপশন ব্যবস্থাপনা আছে। এসব ভাষায় এক্সেপশন তৈরি হলে স্বয়ংক্রিয়ভাবে স্ট্যাক থেকে যে ফাংশন এক্সেপশন তৈরি করেছে সেটাকে খুজে বের করা হয় এবং প্রোগ্রামের নিয়ন্ত্রণ সেখানে নিয়ে যাওয়া হয়। তবে কমন লিস্প (Common Lisp) এভাবে স্ট্যাকে না খুঁজে স্বাভাবিকভাবে প্রোগ্রামকে এগিয়ে নিয়ে যায়.।
যখন একটা মেথডে ইরোর তৈরি হয় তখন মেথডটি একটি অবজেক্ট তৈরি করে এবং সেই অবজেক্টটা রানটাইম সিস্টেমে পাঠিয়ে দেয়। অবজেক্টটিকে বলা হয় এক্সেপশন অবজেক্ট। এতে ইরোরের ধরন সম্পর্কিত তথ্য থাকে। এক্সেপশন তৈরি করা এবং সেটাকে রানটাইম সিস্টেমের কাছে পাঠিয়ে দেয়াকে বলে এক্সেপশন থ্রো করা বা ছুড়ে মারা(throwing an exception)।
একটি মেথড এক্সেপশন ছুড়ে দেয়ার পর রান টাইম সিস্টেম সেটার ব্যবস্থাপনার চেষ্টা করে। কল স্ট্যাক এর মধ্যে আগে ব্যবহৃত মেথডগুলোর তালিকা থাকে যা দেখে ইরোরটি যেখানে তৈরি হয়েছে সেখানে ফিরে যাওয়া হয়। এসময় রান টাইম সিস্টেম এক্সেপশন ব্যবস্থাপনাযুক্ত একটি কোডের ব্লক খুজতে থাকে। যদি এক্সেপশন ব্যবস্থাপনা ব্যবহার করা হয় তাহলে সেই কোডটির কাছে অবজেক্টটি পাঠিয়ে দেয়া হয় এবং কোডটি সিদ্ধান্ত নেয় পরবর্তীতে কি করা হবে। যদি এক্সেপশন ব্যবস্থাপনা না পাওয়া যায় তাহলে রানটাইম সিস্টেম বন্ধ হয়ে যায় এবং সাথে সাথে কোডটিও রানটাইম ইরোর প্রদর্শন করে বন্ধ হয়ে যায়।নিচের জাভা কোডে এক্সেপশন ব্যবস্থাপনার উদাহরণ দেখানো হয়েছে। এখানে শূন্য দিয়ে ভাগ করার চেষ্টা করা হয়েছে দেখে এক্সেপশন তৈরি হয়েছে যা "ক্যাচ" করে ইরোর বার্তা প্রদর্শন করা হয়েছে।
এক্সেপশন ব্যবস্থাপনা ব্যবহার না করলে উপরের কোডটি "Exception in thread "main" java.lang.ArithmeticException: / by zero at test.main(test.java:7)" এরকম বার্তা দেখিয়ে বন্ধ হয়ে যেতো।
নিচের সি++ কোডটিতে এক্সেপশন ব্যবস্থা ব্যবহার করে নতুন মেমরি বরাদ্দ করা সম্ভব কিনা যাচাই করা হয়েছে।
নিচের পাইথন কোডে এক্সেপশন ব্যবস্থাপনা দিয়ে একটি ফাইল থেকে তথ্য পড়া সম্ভব নাকি যাচাই করা হয়েছে।
ইউনিয়ন তথ্য ও সেবা কেন্দ্র
ইউনিয়ন ডিজিটাল সেন্টার (ইউডিসি), বাংলাদেশের ইউনিয়নভিত্তিক ডিজিটাল সেন্টার, যার উদ্দেশ্য হলো তৃণমূল পর্যায়ের মানুষের দোরগোড়ায় তথ্যসেবা নিশ্চিত করা। ‘ইউনিয়ন তথ্য ও সেবাকেন্দ্র ২০০৭ সালে ‘কমিউনিটি ইনফরমেশন সেন্টার’ (সিইসি) নামে শুরু হয়। বাংলাদেশের প্রধানমন্ত্রীর কার্যালয়ের একসেস টু ইনফরমেশন প্রোগ্রাম (এটুআই) এর আওতায় সিরাজগঞ্জের তাড়াশ উপজেলার মাধাইনগর ইউনিয়ন পরিষদে এবং দিনাজপুর জেলার সেতাবগঞ্জ উপজেলার মুশিদহাট ইউনিয়ন পরিষদে পাইলট আকারে সিইসি এর কার্যক্রম পরীক্ষামূলকভাবে শুরু করা হয়।
এ পাইলট প্রকল্পে অভিজ্ঞতার আলোকে ২০০৮ সালে বাংলাদেশের স্থানীয় সরকার বিভাগ এটুআই প্রোগ্রামের সহায়তায় ৩০টি ইউনিয়ন পরিষদে সিইসি থেকে বেরিয়ে এসে ইউনিয়ন তথ্য ও সেবাকেন্দ্র স্থাপন করে। এরই ধারাবাহিকতায় ২০০৯ সালে আবারো স্থানীয় সরকার বিভাগ এটুআই-এর সহায়তায় ১০০টি ইউনিয়ন পরিষদে ইউনিয়ন তথ্য ও সেবাকেন্দ্র স্থাপন করে। বর্তমানে (২০১২) স্থানীয় সরকার বিভাগের আওতায় জাতীয় স্থানীয় সরকার প্রতিষ্ঠান এসব ইউনিয়ন তথ্য ও সেবাকেন্দ্র সমন্বয় করছে। পরবতীর্তে ইউনিয়ন ডিজিটাল সেন্টার নাম করন করা হয়।২০১৪
২০১০ সালে স্থানীয় সরকার বিভাগ সিদ্ধান্ত নেয় ঐ বছরের জুন মাসের মধ্যে আরো ১০০০টি কেন্দ্র স্থাপন করবে। সিদ্ধান্ত অণুযায়ী ইতোমধ্যে (২০১২) ১০০০টি ইউনিয়ন পরিষদ এবং এর জন্য এসব ইউনিয়ন পরিষদ থেকে ২০০০ জন উদ্যোক্তা বাছাই করা হয়। নারী পুরুষের সমতার কথা মাথায় রেখে উদ্যোক্তাদের মধ্যে প্রতিটি ইউনিয়ন পরিষদে স্থানীয় একজন যুবক, একজন যুবতিকে বেছে নেয়া হয়। এই উদ্যোক্তারা একটি নির্দিষ্ট পরিমাণ অর্থ বিনিয়োগ করে ইউনিয়ন পরিষদের সাথে একটি চুক্তিতে আবদ্ধ হয়ে একাজে যুক্ত হোন। এই উদ্যোক্তা নির্বাচন প্রক্রিয়ায় ইউনিয়ন পরিষদের চেয়ারম্যান, উপজেলা নির্বাহী অফিসার সরাসরি যুক্ত এবং স্থানীয় জেলা প্রশাসক অবহিত।
মে ২০১০-এ প্রধানমন্ত্রীর কার্যালয়ের এটুআই প্রোগ্রাম ১০০ জনের একটি অভিজ্ঞ প্রশিক্ষক দল গঠনের লক্ষ্যে প্রশিক্ষক প্রশিক্ষণের আয়োজন করে। এই প্রশিক্ষক প্রশিক্ষণে বাংলাদেশ কম্পিউটার কাউন্সিল ও বাংলাদেশ টেলিসেন্টার নেটওয়ার্কের আওতায় বিভিন্ন টেলিসেন্টারের উদ্যোক্তারা অংশ নেন। যাদের নেতৃত্বে জেলা পর্যায়ে উদ্যোক্তা প্রশিক্ষণ কার্যক্রম পরিচালিত হবে।
বর্তমানে সারা দেশে ৪ হাজার ৫০১টি ইউনিয়ন তথ্য ও সেবা কেন্দ্র রয়েছে।
১। কম্পিউটার কম্পোজ 
২। ই-মেইল 
৩। ইন্টারনেট 
৪। ছবি তোলা 
৫। কম্পিউটার প্রশিক্ষন 
৬। বিভিন্ন সরকারি ফরম 
৭। জমির খতিয়ানের জন্য আবেদন ও সরবরাহ 
৮। মোবাইল ব্যংকিং 
৯। ফটোকপি 
১০। জীবন বীমা
১১। প্লাস্টিক আইডি কার্ড 
১২। ছাপার কাজ
১৩। বিদ্যুত বিল গ্রহণ
২০০৮ গ্রীষ্মকালীন অলিম্পিকে দৌড়বাজী – মহিলাদের ম্যারাথন
২০০৮ অলিম্পিক গেমসে মহিলাদের ম্যারাথন দৌড়ানোর প্রতিযোগিতা আগস্টের ১৭ তারিখে বিশেষভাবে এই প্রতিযোগিতার জন্য বানানো বেইজিং সহরের পথে অনুষ্ঠিত হয় আর শেষ হয় বেইজিং ন্যাশনাল স্টেডিয়ামে। যোগ্যতানির্ণায়ক মাপকাঠি ছিল ২:৩৭:০০ (A মান) এবং ২:৪২:০০ (B মান)।
রোমানিয়ার কনস্ট্যান্টিনা ডিটা-টমেস্কু এক মিনিটেরও বেশি ব্যবধানে ২:২৬:৪৪ সময়ে বিজয়িনী হন। কেনিয়ার ক্যাথেরিন দেরিবা ২:২৭:০৬ সময়ে দ্বিতীয় স্থান অধিকার করেন। ও একটু পিছনে থেকে চীনের ঝৌ চুনঝিউ ২:২৭:০৭ সময়ে তৃতীয় হন।
পূর্ববর্তী গোটা বছরটাই চোট-আঘাতের সমস্যায় জর্জরিত থেকেও বিশ্বরেকর্ডধারিনী যুক্তরাজ্যের পাওলা র‌্যাডক্লিফ এই প্রতিযোগিতায় অংশ নেন। কিন্তু শীঘ্রই পায়ে খিঁচুনি তাঁকে থামতে বাধ্য করে। ব্যায়াম করে কিছুটা উপশম হলে তিনি আবার দৌড় শুরু করেন ও ২৩তম হয়ে ২:৩২:৩৮ সময়ে দৌড় শেষ করেন।
এই প্রতিযোগিতার আগে বিশ্ব ও অলিম্পিক রেকর্ড নিচে দেওয়া হল।
এই অলিম্পিকে কোনো নতুন বিশ্ব বা অলিম্পিক রেকর্ড সৃষ্টি হয়নি।
নিম্নলিখিত শব্দসংক্ষেপগুলি ব্যবহার করা হয়েছে, -
মুস্তাফা খালিদ পলাশ
খান মুহাম্মাদ মুস্তাফা খালিদ পলাশ (জন্ম: ১৯৬৩; পলাশ নামেই সমধিক পরিচিত) একজন বাংলাদেশী স্থপতি। বর্তমান বাংলাদেশে তিনি একজন অগ্রগণ্য সমকালীন স্থপতি। এছাড়া তিনি একজন শিল্পী এবং চিত্রকর। পলাশ ১৯৮৮ সালে বাংলাদেশ প্রকৌশল বিশ্ববিদ্যালয় থেকে স্থাপত্য বিদ্যায় স্তাতক ডিগ্রী অর্জন করেন। ১৯৯৮ পর্যন্ত তিনি উক্ত বিশ্ববিদ্যালয়ের স্থাপত্য বিভাগে শিক্ষাদান করেন। বাংলাদেশ প্রকৌশল বিশ্ববিদ্যালয় ছাড়াও তিনি ইউনিভার্সিটী অফ এশিয়া প্যাসিফিক, নর্থ সাউথ বিশ্ববিদ্যালয় এবং ব্র্যাক বিশ্ববিদ্যালয়েও স্থাপত্য বিষয়ে পাঠদান করেছেন।
মুস্তাফা খালিদ পলাশের কাজ একবিংশ শতাব্দীর আবহযুক্ত এবং নিরীক্ষাধর্মী। স্থাপত্যের প্রায়োগিক ক্ষেত্রে তাঁর অভিনব এবং অনন্য কাজ তাঁকে বাংলাদেশের স্থাপত্যে একক বৈশিষ্টময় ব্যক্তিত্বতে আসীন করেছে। ১৯৯৮ সালে তিনি শিক্ষকতা পেশায় অব্যাহতি দেন এবং একই বছরে তিনি ভিস্তারা আর্কিটেক্ট প্রতিষ্ঠা করেন। কাজের স্বীকৃতিস্বরুপ পলাশ দেশে এবং বিদেশে একাধিক সম্মাননা অর্জন করেছেন। তাঁর স্থাপনা প্রতিষ্ঠান ভিস্তারা বাংলাদেশের রাজধানী ঢাকাতে একাধিক প্রকল্প সম্পন্ন করেছে। রাজধানীড় ঢাকার জীবন, পরিবেশ তাঁর ছবিতেও ফুঁটে উঠে এসেছে। আবহমান ঢাকার নির্মাণ-সামগ্রী, আবহ এবং অন্যান্য প্রাসঙ্গিক উপাদান তাঁর কাজে প্রতীয়মান। পলাশ দেশে ও বিদেশ বিভিন্ন স্থাপত্য প্রদর্শনী, সভা, প্রকল্প প্রতিযোগীতায় অংশগ্রহণ করেছেন।
স্থপতির পাশাপাশি পলাশ একজন চিত্রকর। তাঁর একক চিত্র প্রদর্শনী অফ কনফ্লিক্ট এন্ড হারমনি ঢাকার এশিয়াটিক সোসাইটির চিত্রশালায় ২০০৯ এ অনুষ্ঠিত হয়েছে। ২০১১ এর জুনে তাঁর অফ টিয়ার্স এন্ড জয় শীর্ষক তৃতীয় একক চিত্র প্রদর্শনী ঢাকা আর্ট সেন্টারে অনুষ্ঠিত হয়। খুব অল্প বয়স থেকেই চিত্রাঙ্কনের প্রতি আগ্রহ পলাশের। তাঁর পিতা ছিলেন একজন পেশাদার চিত্রশিল্পী এবং ছোটকাল থেকেই পলাশ শৈল্পিক আবহে বড় হয়ে উঠতে থাকেন। এসময় তিনি তাঁর কাল্পনিক জগৎ ও পর্যবেক্ষণকে রঙ ও তুলির মাধ্যমে ফুঁটিয়ে তুলতেন।
বাণিজ্যিক ও দাপ্তরিক ভবন
হোটেল এবং হাসপাতাল
বিশ্ববিদ্যালয়
বাংলাদেশ সুইডেন পলিটেকনিক ইনস্টিটিউট
বাংলাদেশ সুইডেন পলিটেকনিক ইনস্টিটিউট পার্বত্য চট্টগ্রামের রাঙামাটি জেলার কাপ্তাই উপজেলার কাপ্তাই হ্রদের তীরে অবস্থিত। এটি বাংলাদেশের একটি পুরাতন পলিটেকনিক ইনস্টিটিউটের মধ্যে অন্যতম। ১৯৬০ সালে এটির নির্মাণ কাজ শুরু হয়। তৎকালীন পাকিস্তান সরকার ও সুইডিশ সরকারের যৌথ উদযোগে সুইডিশ-পাকিস্তান ইনস্টিটিউট অব টেকনোলজি নামে প্রতিষ্ঠানটি প্রতিষ্ঠিত হয়। ১৯৭০ সালে সুইডিশ সরকারের চুক্তির মেয়াদ শেষ হয়ে গেলে, পরবর্তীকালে গণপ্রজাতন্ত্রী বাংলাদেশ সরকার এটি বাংলাদেশ সুইডেন পলিটেকনিক ইনস্টিটিউট নামকরণ করা হয়। স্বতন্ত্র শৈলীর রাজনীতিমুক্ত ইনস্টিটিউট হিসেবে সারা দেশে এর সুনাম রয়েছে।
১৯৫৮ সালে, পাকিস্তানের করাচিতে অবস্থিত সুইডিশ-পাকিস্তান ইনস্টিটিউট অব টেকনোলজিতে তৎকালীন পূর্ব পাকিস্তানের (বর্তমান বাংলাদেশ) প্রায় ৩০ জন ছাত্র অধ্যায়ন করতো। তাদেরকে পূর্ব পাকিস্তান থেকে করাচি গিয়ে নিয়মিত পড়ালেখা করতে হতো, যা ছিল একটি বাঙ্গালি পরিবারে জন্য খুবই ব্যয়বহুল। এতে বাঙ্গালি ছাত্ররা প্রায় অসহায় হয়ে পড়েছিল। তখন তারা করাচির সুইডিশ-পাকিস্তান ইনস্টিটিউট অব টেকনোলজির প্রধান উপদেষ্টা "মিস্টার মাক্স ও. লেদেন" এর সাথে দেখা করেন এবং পূর্ব পাকিস্তানে এ রকম একটি জাতীয় ইনস্টিটিউট প্রতিষ্ঠা করার জন্য অনুরোধ করেন। তিনি ব্যাপারটি আগ্রহ সাথে দেখেন। তিনি তখন তাদেরকে সরকারের কাছে প্রস্তাবটি উপস্থাপন করার পরামর্শ দেন। ছাত্ররা একত্রিত হয়ে তৎকালীন পাকিস্তানের কেন্দ্রীয় সরকারের শিল্পমন্ত্রী "জনাব এ.কে. খান" এর সাথে দেখা করেন। তিনি ছিলেন তৎকালীন মন্ত্রীপরিষদের প্রভাবশালী বাঙ্গালি মন্ত্রী। তার বাড়ি ছিল চট্টগ্রামে (বর্তমান এ, কে, খান গ্রুপ কোম্পানির প্রতিষ্ঠাতা)। তিনি তখন করাচিতে স্বপরিবারে বসবাস করতেন। তিনি সরকারের কাছে আবেদন করলেন এবং চট্টগ্রামের কাপ্তাইতে এই ইনস্টিটিউটটি প্রতিষ্ঠা কারার প্রস্তাব করলেন। পরবর্তী কালে, কেন্দ্রীয় সরকারের আহবানে সুইডেন থেকে আগত উচ্চ পর্যায়ের প্রতিনিধির একটি দল কাপ্তাই সফর করেন এবং প্রকল্প এলাকা পরিদর্শন করে তাদের সম্মতি জানান। এর কিছুদিন পরই, ১৯৬০ সালে, “SENTAB” নামের একটি সুইডিশ নির্মাণ প্রতিষ্ঠান তাদের নির্মাণ কাজ শুরু করেন এবং ১৯৬৫ সালে এর নির্মাণ কাজ সমাপ্তি করেন।
বর্তমানে এই ইনস্টিটিউটটে "জাহাঙ্গীর ছাত্রাবাস" ও "সুইডিশ ছাত্রাবাস" নামে দুইটি ছাত্রাবাস রয়েছে এবং এখানে মাত্র ২৯৬ জনের ছাত্রের আসন ব্যবস্থা রয়েছে। এখানে ইলেকট্রিক্যাল, মেকানিক্যাল, অটোমোবাইল, সিভিল(উড স্পেশালাইজেশন), কন্সট্রাকশন ও কম্পিউটার বিভাগে চার বছর মেয়াদি ডিপ্লোমা ইন ইঞ্জিনিয়ারিং পড়ার ব্যবস্থা আছে। বাংলাদেশ সরকারের শিক্ষা মন্ত্রণালয়ের অধীনে কারিগরি শিক্ষাঅধিদপ্তর ও কারিগরি শিক্ষাবোর্ড যথাক্রমে প্রশাসনিক, একাডেমিক ও ভর্তির কার্য সহ সকল বিষয়গুলো পরিচালনা করে।
নূতন চন্দ্র সিংহ
নূতন চন্দ্র সিংহ (জন্ম: ১লা ডিসেম্বর, ১৯০০ - ১৩ই এপ্রিল, ১৯৭১) চট্টগ্রামের নারী শিক্ষার অন্যতম অগ্রদূত। তিনি চট্টগ্রামের রাউজান উপজেলার গুজরা গ্রামে মামার বাড়িতে জন্মগ্রহণ করেন। তাঁর পিতার নাম "অখিল চন্দ্র সিংহ" এবং মাতার নাম "গয়েশ্বরী সিংহ"।
বাংলাদেশের নারী শিক্ষার ব্যাপারে চট্টগ্রামের গ্রামাঞ্চলে কুন্ডেশ্বরী বালিকা মহাবিদ্যালয়, কুন্ডেশ্বরী বালিকা বিদ্যামন্দির, কুন্ডেশ্বরী আয়ুর্বেদিক কলেজ ও কুন্ডেশ্বরী সরকারি প্রাথমিক বিদ্যালয় তৈরি করেন, যা আজও সগৌরবে তাঁর কীর্তি বহন করে চলেছে। এছাড়াও তিনি গহিরা হাই স্কুল, গহিরা কলেজ, রাউজান কলেজ, রাউজান স্কুল, হাটহাজারী কলেজ, বাঁশখালী কলেজ, ফতেয়াবাদ কলেজসহ বহু শিক্ষা সহায়তা ও পৃষ্ঠপোষকতা করেছেন।মানবাতার সেবায় ভারত উপমহাদেশের অন্যতম আয়ুর্বেদিক প্রতিষ্ঠান কুন্ডেশ্বরী ঔষধালয় লিঃ প্রতিষ্ঠা করেন।
কুন্ডেশ্বরী ওয়েলফেয়ার ট্রাস্ট তাঁর নামে প্রতি বছর 'শহীদ নূতন চন্দ্র সিংহ স্মৃতি বৃত্তি' ও গুণীজন সংবর্ধনা প্রদান করে থাকে।
১৯৭১ সালের ১৩ই এপ্রিল, বাংলাদেশের মুক্তিযুদ্ধকালীন সময়ে তিনি হানাদারদের হাতে নির্মম ভাবে নিহত হন। ২০১১ সালে স্বাধীনতা ও মুক্তিযুদ্ধ ক্ষেত্রে অসাধারণ ও কৃতিত্বপূর্ণ অবদানের স্বীকৃতিস্বরূপ নূতন চন্দ্র সিংহকে (মরণোত্তর)‘স্বাধীনতা পুরস্কার-২০১১’ প্রদান করা হয়।
বাংলাদেশের ব্যাংকসমূহের তালিকা
বাংলাদেশের ব্যাংকসমূহের তালিকা দ্বারা বাংলাদেশের রাষ্ট্রায়ত্ব, বাণিজ্যিক, বিশেষায়িত ও ভূমি উন্নয়ন ব্যাংক সমূহের নামসমূহ একত্র প্রকাশিত। বাংলাদেশের অর্থনীতির অন্যতম জীবনীশক্তি এই ব্যাংকগুলো দেশের মুদ্রাবাজারকে রাখে গতিশীল ও বৈদেশিক বাণিজ্যকে করে পরিশীলিত। বাংলাদেশের কেন্দ্রীয় ব্যাংক হলো বাংলাদেশ ব্যাংক, এবং ৬টি রাষ্ট্রায়ত্ব ব্যাংক ছাড়াও রয়েছে আরো বহু সংখ্যক ব্যাংক। অন্যান্য ব্যাংকের মধ্যে রয়েছে ৫টি বিশেষায়িত ব্যাংক, ৩৫টি ব্যক্তি মালিকানাধীন বাণিজ্যিক ব্যাংক, ১টি ভূমি উন্নয়ন ব্যাংকও। এছাড়া বাংলাদেশই প্রথম দেশ, যেখানে সামাজিক ব্যবসার ধারণায় প্রথম প্রতিষ্ঠিত হয় গ্রামীণ ব্যাংক নামক ক্ষুদ্রঋণ সেবাদাতা প্রতিষ্ঠান, যা একটি বিশেষায়িত ব্যষ্টিক-অর্থায়নকারী প্রতিষ্ঠান।
34
প্রাকৃতিক দর্শন
প্রাকৃতিক দর্শন এবং প্রকৃতির দর্শন (লাতিন ভাষায়: Philosophia naturalis) ছিল প্রকৃতি তথা সমগ্র ভৌত বিশ্ব বিষয়ক অধ্যয়ন। আধুনিককালে যাকে প্রাকৃতিক বিজ্ঞান বা পদার্থবিজ্ঞান বলা হয় তা-ই একসময় ছিল প্রাকৃতিক দর্শন। প্রাকৃতিক দর্শনকে বলা যায় আধুনিক বিজ্ঞানের পূর্বসূরী। ক্ষুদ্রাতিক্ষুদ্র থেকে শুরু করে অনেক বড়- সকল বস্তুর গঠন এবং কার্যকারিতা নিয়ে জ্ঞানের এই শাখায় আলোচনা করা হতো।
যেমন ইংরেজ বিজ্ঞানী আইজাক নিউটন তার গুরুত্বপূর্ণ গ্রন্থটির নাম দিয়েছিলেন "ফিলোসোফিয়া নাতুরালিস প্রিংকিপিয়া মাথেমাটিকা" যাকে বাংলা করলে দাঁড়ায় "প্রাকৃতিক দর্শনের গাণিতিক নীতিসমূহ"। গণিতের মাধ্যমে পদার্থবিজ্ঞানের অনেক সূত্র আবিষ্কার করলেও তিনি এই জ্ঞানকে প্রাকৃতিক দর্শন নামেই আখ্যায়িত করেছিলেন। ফ্রান্সিস বেকন ও মনে করতেন তিনি প্রাকৃতিক দর্শনের জন্য একটি নতুন পদ্ধতি আবিষ্কার করেছেন। সেই যুগে এমনকি প্রাকৃতিক ইতিহাস এবং রসায়নকে আলাদা করে দেখার কোন উপায় ছিল না। এমনকি ভ্রমণ কাহিনীও প্রাকৃতিক দর্শনের উন্নয়নের জন্য একটি গুরুত্বপূর্ণ ক্ষেত্র বলে গণ্য হতো।
মার্টিন হাইডেগার লক্ষ্য করেছিলেন যে গ্রিক দার্শনিক এরিস্টটল প্রকৃতি নামক ধারণাটির জনক এবং এই ধারণাটিই মধ্যযুগে ও আধুনিক যুগের পত্তনের পূর্ব পর্যন্ত প্রভাবশালী ছিল। তিনি বলেন:
মহা ধূমকেতু (১৫৭৭)
১৫৭৭ সালের মহা ধূমকেতু (ইংরেজি: Great comet of 1577) ১৫৭৭ সালে পৃথিবীর কাছ দিয়ে উড়ে গিয়েছিল। সমগ্র ইউরোপ এবং মধ্যপ্রাচ্যের বেশ কিছু স্থান থেকে এটি দেখা যায়। জার্মান জ্যোতির্বিদ ইয়োহানেস কেপলার মাত্র ৬ বছরে বয়সে তার মা-র সাহায্যে এটি দেখেছিলেন। তবে এর সবচেয়ে গুরুত্বপূর্ণ পর্যবেক্ষণটি করেন প্রাগে বসবাসরত ডেনীয় জ্যোতির্বিদ ট্যুকো ব্রাহে। বলা হয়, ১৫৭২ সালের অতিনবতারা এবং ১৫৭৭ সালের ধূমকেতুর পর্যবেক্ষণ ৩১ বছর বয়সী ট্যুকোকে পেশাদার জ্যোতির্বিদ হিসেবে প্রতিষ্ঠিত করেছিল এবং তার মাধ্যমে পতন ঘটিয়েছিল প্রায় দেড় যুগ ধরে প্রভাব বিস্তারকারী এরিস্টটলীয় দৃষ্টিভঙ্গির। ডেনমার্কের রাজার কাছ থেকে পাওয়া অর্থে তিনি একটি মানমন্দির নির্মাণ করেছিলেন যেখান থেকে তিনি ধূমকেতুটি দেখেন এবং স্পষ্টভাবে বুঝতে পারেন এটি পৃথিবীর বায়ুমণ্ডলের বাইরে তো অবশ্যই, এমনকি চাঁদ থেকেও দূরে অবস্থিত যা এরিস্টটলের চিন্তাধারার বিরোধী।
হামিদ আলী
হামিদ আলী বা মুহাম্মদ হামিদ আলী (জন্ম: ১৮৭৪ - ১৫ই ডিসেম্বর, ১৯৫৪) একজন বাঙালি কবি। তিনি রবীন্দ্রনাথের সমসাময়িক কবিদের মধ্যে একজন।
হামিদ আলী ১৮৭৪ সালে ব্রিটিশ ভারতের চট্টগ্রাম জেলার সুলতানপুরের কাজী পাড়ায় জন্মগ্রহন করেন। তার পুরো নাম ছিল মুহাম্মদ হামিদ আলী। তার পিতার নাম উজির আলী। তারা ছিলেন চার ভাই ও এক বোন যার মধ্যে তিনি ছিলেন তৃতীয়। তাঁর বড় ভাই "আমীর আলী" একজন বিশিষ্ট আলেম ছিলেন। মেজু ভাই "মকবুল আলী" এন্ট্রাস পাস করে, জজকোর্টে চাকরী করতেন। কবি হামিদ আলী পাঠশালায় প্রাথমিক শিক্ষা লাভ করেন এবং কলকাতা আলীয়া মাদ্রাসা থেকে কৃতিত্বের সহিত এফএম পাস করেন। তিনি চট্টগ্রামের বিশিষ্ট ইসলামী চিন্তাবিদ ও আলেম "মাওলানা আব্দুল আলীর" কন্যা "আমেনা খাতুনকে" বিবাহ করেন।
কবির কর্ম জীবন সর্ম্পেকে জানা যায় তিনি রাজনীতি সচেতন ছিলেন। মুসলিম লীগ সৃষ্টির গোড়া থেকেই তিনি জড়িত ছিলেন। পেশাগত দিক থেকে তিনি জীবনে শিক্ষকতাকেই বেছে এবং সারাজীবন তিনি শিক্ষক হিসাবে নিয়োজিত ছিলেন। তিনি নোয়াখালী জিলা স্কুল, কুমিল্লা জিলা স্কুল এবং ঢাকা কলেজিয়েট স্কুলে সহকারী শিক্ষক ছিলেন। তিনি ইংরেজি, আরবি, ফরাসি ভাষায় সুপন্ডিত ছিলেন।
তাঁর প্রথম কাব্যগ্রন্থ "ভ্রাতৃবিলাপ" ১৯০৩ সালে প্রকাশাতি হয়। ব্যক্তিগত শোকাচ্ছ্বাস থেকে তাঁর কাব্যিক প্রয়াস উৎসারিত হয়। দুর্ঘটনা জনিত কারণে ভাইয়ের অকাল মৃত্যুতে তিনি যে আঘাত পান সেই আর্তির বহিঃপ্রকাশ ঘটেছে কাব্যটিতে। তাঁর দ্বিতীয় কাব্যগ্রন্থ "কাসেম বধ কাব্য" ১৯০৫ সালে প্রকাশিত হয়। তাঁর তৃতীয় কাব্যগ্রন্থ "কবিতাকুঞ্জ" (১৯০৭)। এটি খন্ড কবিতার বই। তাঁর চতুর্থ ও পঞ্চম কাব্যগ্রন্থ যথাক্রমে "জয়নালোদ্ধার কাব্য" (১৯০৭) ও "সোহরাব বধ কাব্য" (১৯০৯) প্রকাশাতি হয়, দু'খানি জাতীয় আখ্যানমূলক কাব্য।
কবি অবসর জীবন গ্রামের বাড়িতেই কাটিয়েছিলেন এবং নিজ গ্রাম সুলতানপুরে ১৯৫৪ সালের, ১৫ই ডিসেম্বর মৃত্যুবরণ করেন। পূর্বপুরুষদের কবরস্থান বুড়াপুকুর পাড়ে তাঁকে সমাধিস্থ করা হয়।
মতান্ধতাবাদ
মতান্ধতাবাদ, () অধিবিদ্যাগতভাবে একপেশে, ছকে-বাঁধা ও শিলীভূত চিন্তা, যা কাজ করে অন্ধ মতগুলি নিয়ে। মতান্ধতার ভিত্তি হলো, কোনো কর্তৃত্ব-ক্ষমতায় অন্ধবিশ্বাস এবং অচল-সেকেলে প্রতিজ্ঞাগুলি সমর্থন, সাধারণত ধর্মীয় চিন্তায় চিহ্নিত। শ্রমিক শ্রেণীর আন্দোলনে মতান্ধতার ফলে দেখা দেয় মার্কসবাদের বিকৃতিসাধন, ডানপন্থী ও বামপন্থি সুবিধাবাদ, সংকীর্ণতাবাদ ও রাজনৈতিক হঠকারিতা। মার্কসবাদ-লেনিনবাদ মতান্ধতার মোকাবিলা করে তত্ত্বের সৃষ্টিশীল বিকাশ ও মূর্ত সত্যের দ্বান্দ্বিক নীতি দিয়ে।
ইংরেজি Dogma শব্দটি এসেছে গ্রিক থেকে "যা একজনের মতামত বা বিশ্বাসকে বোঝায়" এবং এটি গঠন করে ("dokeo"), "চিন্তা, ধারণা, কল্পনা". প্রথম শতক থেকেই আইনকানুন অন্যের ওপর প্রয়োগ করতে গুরুত্বের সাথে মতান্ধতা বা গোঁড়ামিকে লাগানো হয়। এটির ইংরেজি বহুবচন হচ্ছে "dogmas" বা "dogmata", যেটি এসেছে গ্রিক শব্দ থেকে। কার্ল বার্থ রচিত ১৪ খণ্ডের সংজ্ঞা প্রদানকারী neo-orthodoxy'র টেকস্ট গ্রন্থ "Church Dogmatics"-এ "dogmatics" শব্দটি systematic theology শব্দটির সমার্থক।
আর্দ্রা
আর্দ্রা () আকাশের কালপুরুষ নক্ষত্রমন্ডলভুক্ত একটি তারা। বেয়ার নামকরণের নিয়মে এর নাম Alpha Orionis। আর্দ্রা আকাশের অষ্টম এবং কালপুরুষ নক্ষত্রমণ্ডলের দ্বিতীয় উজ্জ্বল তারা। এর ঋগ্বেদীয় নাম রুদ্র আর সৈদ্ধান্তিকরা ডাকে আর্দ্রা নামে ।
এই তারাটি বিষম এবং এটির আপাত মান ০.২ থেকে ১.২ এর মধ্যে সীমিত। আর্দ্রা, লুব্ধক ও প্রভাস এই তিনটি তারা দিয়ে শীতকালীন ত্রিভুজের কল্পনা করা হয়। 
খালি চোখে লালচে দেখতে এই তারাটি একটি লাল অতিদানবতারা। আমাদের জানা তারাদের মধ্যে আর্দ্রা অন্যতম বৃহৎ ও উজ্জ্বল তারা। আমরা যদি আর্দ্রাকে সূর্যের স্থানে ভাবি তাহলে সেটার পৃষ্ঠদেশ বৃহস্পতির কক্ষপথ ছাড়িয়ে যেতে পারে। কিন্তু আর্দ্রার দূরত্ত্ব মাপা সহজ হয় নি। গত একশো বছরে এই তারটির দূরত্ত্ব জ্যোতির্বিদরা সর্বনিম্ন ১৮০ থেকে সর্বোচ্চ ১৩০০ আলোকবর্ষ নির্ধারণ করেছিলেন। বর্তমানে এটির দূরত্ত্ব মোটামুটিভাবে ৬৪০ আলোকবর্ষ ধরা হচ্ছে। সেই হিসেবে এর পরম মান হবে -৬.০৫।
সূর্যের পরে আর্দ্রাই হচ্ছে প্রথম তারা যার ব্যাস মাপা সম্ভব হয়েছে (১৯২০ সনে)। যেহেতু সময়ের সাথে সাথে আর্দ্রার আকারের তারতম্য হয় তাই পরবর্তীকালে থেকে অনেক ধরনের দুরবীন ব্যবহার করা সত্ত্বেও আর্দ্রার যথার্থ ব্যাস নির্ধারণ করা একটু কঠিনই হয়েছে। বর্তমানে এর ব্যাস ধরা হয় ০.০৪৩ থেকে ০.০৫৬ কৌণিক সেকেন্ড। এই ব্যাস আবার যে তরঙ্গদৈর্ঘ্যে পর্যবেক্ষণ করা হচ্ছে তার ওপর নির্ভর করে। এছাড়া আবার আর্দ্রার পৃষ্ঠ থেকে বিশাল গ্যাসীয় পুঞ্জ অসম ভাবে উৎক্ষিপ্ত হয়। জ্যোতির্বিদরা মনে করেন আর্দ্রার বয়েস মাত্র ১০ মিলিয়ন বা ১ কোটি বছর, কিন্তু বড় ভরের জন্য তারাটির দ্রুত বিবর্তন হয়েছে। অনেকে মনে করেন তারাটি কালপুরুষের OB1 তারাসমষ্টি থেকে বের হয়ে এসেছে। কালপুরুষের বেল্টের তিনটি তারা - অনিরুদ্ধ (আলনিলাম), ঊষা (আলনিটাক) ও চিত্রলেখাকেও (মিনটাকা) এই তারাসমষ্টির অংশ ধরা হয়। আর্দ্রা তার জীবনের শেষ পর্যায়ে আছে এবং আগামী ১ মিলিয়ন বা ১০ লক্ষ বছরের মধ্যে সুপারনোভা হিসেবে তার বিস্ফোরিত হবার সম্ভাবনা আছে।
অতি প্রাচীন কাল থেকেই মানুষ আর্দ্রার লাল রংকে খেয়াল করেছে। তবে টলেমী ও উলুগ বেগ একে লাল বলে বর্ণনা করলেও 
বর্ণালির ভিত্তিতে তারাদের বর্তমান শ্রেণীকরণের পূর্বে ঊণবিংশ শতাব্দীতে ইতালীয় জ্যোতির্বিদ এঞ্জেলো সেচ্চি রোহিণী (আন্টারিস) ও আর্দ্রা এই দুটি তারাকে কমলা থেকে লাল রঙের III শ্রেণীভুক্ত করেন।
স্যার জন হার্শেলই সর্বপ্রথম আর্দ্রার উজ্জ্বলতার বিষমতা লক্ষ করেন। ১৮৩৬ সালে তার বই "Outlines of Astronomy"-তে এর উল্লেখ আছে। ১৮৩৬ থেকে ১৮৪০ পর্যন্ত তিনি তারাটির ঔজ্জ্বল্যের বৃদ্ধি দেখতে পান, তারপর আবার এর প্রভার হ্রাস হয়। মার্কিন যুক্তরাষ্ট্রের বিষম তারা পর্যবেক্ষকদের সংস্থার (AAVSO) তথ্য অণুযায়ী ১৯৩৩ এবং ১৯৪২এ আর্দ্রার মান ছিল সর্বোচ্চ ০.২, অথচ ১৯২৭ এবং ১৯৪১এ ছিল সর্বনিম্ন ১.২। জোহান বায়ার ১৬০৩ খৃষ্টাব্দে আর্দ্রাকে কালপুরুষের সবচেয়ে উজ্জ্বল তারা বলে আলফা অরিয়নিস নামাকরণ করেছিলেন। কিন্তু বাণরাজা বা রাইজেল হচ্ছে কালপুরুষের উজ্জ্বলতম তারা। আর্দ্রার প্রভার বিষমতার কারণে হয়তো সেই সময় আর্দ্রাকে বাণরাজার থেকে উজ্জ্বল মনে হয়েছিল।
জন হেনেসী
জন লিরয় হেনেসী একজন আমেরিকান কম্পিউটার বিজ্ঞানী এবং শিক্ষাবিদ। তিনি স্ট্যানফোর্ড বিশ্ববিদ্যালয়ের দশম প্রেসিডেন্ট।
হেনেসী ভিলানোভা বিশ্ববিদ্যালয় থেকে ১৯৭৩ সালে তড়িৎ প্রকৌশলে ব্যাচেলর্স ডিগ্রি অর্জন করেন। তিনি স্টেট ইউনিভার্সিটি অব নিউইয়র্ক অ্যাট স্টোনি ব্রুক থেকে কম্পিউটার বিজ্ঞানে ১৯৭৫ সালে মাস্টার্স ও ১৯৭৭ সালে ডক্টরেট ডিগ্রি অর্জন করেন। হেনেসী ১৯৭৭ সালে স্ট্যানফোর্ড বিশ্ববিদ্যালয়ের শিক্ষক হিসেবে যোগদান করেন। তিনি ১৯৮৯ থেকে ১৯৯৩ সাল পর্যন্ত স্ট্যানফোর্ড বিশ্ববিদ্যালয়ের কম্পিউটার সিস্টেমস ল্যাবরেটরীর পরিচালক হিসেবে দায়িত্ব পালন করেন। তিনি ১৯৯৪ থেকে ১৯৯৬ সাল পর্যন্ত স্ট্যানফোর্ড বিশ্ববিদ্যালয়ের কম্পিউটার বিজ্ঞানের চেয়ারম্যান এবং ১৯৯৬ থেকে ১৯৯৯ সাল পর্যন্ত স্কুল অব ইঞ্জিনিয়ারিংয়ের ডীনের দায়িত্ব পালন করেন। ১৯৯৭ সালে তিনি অ্যাসোসিয়েশন ফর কম্পিউটিং মেশিনারির ফেলো হিসেবে নির্বাচিত হন। তিনি গুগল ও সিসকো সিস্টেমস এর বোর্ড সদস্য। ২০১২ সালে তিনি ইনস্টিটিউট অফ ইলেকট্রিক্যাল অ্যান্ড ইলেকট্রনিক্স ইঞ্জিনিয়ার্স মেডেল অব অনার লাভ করেন।
বিয়ানীবাজার আদর্শ মহিলা কলেজ
বিয়ানীবাজার আদর্শ মহিলা কলেজ ১৯৯৪ ইং সনে প্রতিষ্ঠিত হয়। বিয়ানীবাজার উপজেলার জলঢুপ এলাকায় বিয়ানীবাজার-বারইগ্রাম সড়কের পশ্চিম পাশে বিয়ানীবাজার আদর্শ মহিলা কলেজ অবস্থিত। উচ্চমাধ্যমিক শ্রেণীতে মানবিক শাখায় পাঠদান কার্যক্রম দিয়ে শুরু হলেও বর্তমানে উচ্চমাধ্যমিকে মানবিক, বিজ্ঞান ও ব্যবসায় শিক্ষাসহ স্নাতক পর্যায়ে BA এবং BSS পাস কোর্সে পাঠদান কার্যক্রম চলছে। মাত্র ৭০ জন ছাত্রী নিয়ে ১৯৯৪ ইং সনে যাত্রা শুরু করলেও বর্তমানে এই কলেজের ছাত্রীসংখ্যা ৭০০। বিয়ানীবাজার এলাকার শিক্ষানুরাগী ব্যক্তিবর্গের বদান্যতায় প্রতিষ্ঠিত এ কলেজে ছাত্রীদের যাতায়াতের সুবিধার্তে পরিবহণ পুলে ২টি মিনিবাস ও ১টি মাইক্রোবাস যুক্ত করা হয়েছে।
আব্দুল বাতেন তাপাদার ও অন্যান্য বিশিষ্ট ব্যাক্তিবর্গের সহযোগিতায় বিয়ানীবাজার আদর্শ মহিলা কলেজ প্রতিষ্ঠা করেন।
স্বৈরতন্ত্র
স্বৈরতন্ত্র হচ্ছে একজনের শাসন। স্বৈরতন্ত্র হচ্ছে কোন বিশেষ ব্যক্তির স্বেচ্ছাচারিতা, যিনি সে দেশের জনগণ, সংবিধান, আইনের রীতিনীতি অগ্রহ্য করে একক ভাবে ক্ষমতা গ্রহণ করেন, এবং তার একক নির্দেশনায় দেশকে শাসন করে তাকে স্বৈরচারিতা বলা হয়। যখন রাষ্ট্রে এক ব্যক্তির ক্ষমতার মাধ্যমে সকল কাজ সম্পন্ন হয় তাই স্বৈরশাসন। যে ব্যক্তি গোষ্ঠি, বা নেতা অগণতান্ত্রিক ও জোর করে ক্ষমতা গ্রহণ করে এবং সকল রাষ্ট্রীয় প্রতিষ্ঠানকে তার অধীনস্থ্ব করে রাখে।
কদম
কদম বা বুল কদম (বৈজ্ঞানিক নাম: "Anthocephalus indicus") ইংরেজি নাম burflower tree, laran, Leichhardt pine "Rubiaceae" পরিবারের Neolamarckia গণের বৃক্ষ। যা নীপ নামেও পরিচিত। এ ছাড়া বৃত্তপুষ্প, মেঘাগমপ্রিয়, কর্ণপূরক, ভৃঙ্গবল্লভ, মঞ্জুকেশিনী, পুলকি, সর্ষপ, প্রাবৃষ্য, ললনাপ্রিয়, সুরভি, সিন্ধুপুষ্পও কদমের নাম।
বাংলাদেশ, ভারত এর উষ্ণ অঞ্চল, চীন, মালয় কদমের আদি নিবাস।
দীর্ঘাকৃতি, বহুশাখাবিশিষ্ট বিশাল বৃক্ষ বিশেষ এবং এর ফুল। রূপসী তরুর মধ্যে অন্যতম হচ্ছে কদম। কদমের কাণ্ড সরল, উন্নত, ধূসর থেকে প্রায় কালো এবং বহু ফাটলে রুক্ষ, কর্কশ। শাখা অজস্র এবং ভূমির সমান্তরালে প্রসারিত। পাতা হয় বড় বড়, ডিম্বাকৃতি, উজ্জ্বল-সবুজ, তেল-চকচকে এবং বিন্যাসে বিপ্রতীপ। উপপত্রিকা অত্যন্ত স্বল্পস্থায়ী বিধায় পরিণত পাতা অনুপপত্রিক। বোঁটা খুবই ছোট। নিবিড় পত্রবিন্যাসের জন্য কদম ছায়াঘন। শীতে কদমের পাতা ঝরে এবং বসন্তে কচি পাতা গজায়। সাধারণত পরিণত পাতা অপেক্ষা কচি অনেকটা বড়। কদমের কচি পাতার রঙ হালকা সবুজ। কদমের একটি পূর্ণ মঞ্জরিকে সাধারণত একটি ফুল বলেই মনে হয়। কদম ফুল দেখতে বলের মতো গোল, মাংসল পুষ্পাধারে অজস্র সরু সরু ফুলের বিকীর্ণ বিন্যাস। পূর্ণ প্রস্ফুটিত মঞ্জরির রঙ সাদা-হলুদে মেশানো হলেও হলুদ-সাদার আধিক্যে প্রচ্ছন্ন। প্রতিটি ফুল খুবই ছোট, বৃতি সাদা, দল হলুদ, পরাগচক্র সাদা এবং বহির্মুখীন, গর্ভদণ্ড দীর্ঘ। ফল মাংসল, টক এবং বাদুড় ও কাঠবিড়ালীর প্রিয় খাদ্য। ওরাই বীজ ছড়ানোর বাহন।
গাছের বৃদ্ধি অত্যন্ত দ্রুত বলে জ্বালানিকাঠের জন্য রোপণ উত্তম। কাঠ খুবই নরম তাই দারুমুল্য নিকৃষ্ট হলেও সাদা, নরম কাঠ বাক্স-পেটরা ও অন্যান্য কাজে ব্যবহার্য।
কদম গাছের ছাল জ্বরের ঔষধ হিসেবেও উপকারী। কদম পাতার রস কৃমি দূর করে তবে বেশি খেলে বমি হতে পারে।
টমাস আকুইনাস
সেন্ট টমাস আকুইনাস ( ; রাক্কাসেক্কা, ১২২৫ – ফোসসানোভা, ৭ই মার্চ, ১২৭৪) ইতালির নেপলসে জন্মগ্রহণ করেন। তিনি ছিলেন একজন ক্যাথলিক ধর্মবেত্তা এবং সন্নাসীপন্থি যাজক। মধ্যযুগে রাষ্ট্রনীতিক দর্শনের প্রধান ব্যাখ্যাদাতা ছিলেন তিনি। তাঁর রচনার মধ্যে "সুমমা থিওলজিকা" ইতিহাসে বিখ্যাত হয়ে আছে। তিনি এরিস্ততলের "পলিটিক্স"-এর উপর আলোচনামূলক একখানা গ্রন্থ রচনা করেন এবং এরিস্ততলীয় দর্শনের সংগে খ্রিস্টীয় ধর্মতত্ত্বের সমন্বয় সাধন করেন।
মধ্যযুগে ইসলামের সঙ্গে ধর্মীয় যুদ্ধের মাধ্যমে ইউরোপ প্লেটো-এরিস্টটলের রচনাবলীর আরবি অনুবাদের সাক্ষাত পরিচয় লাভ করেছে। সেই প্রেক্ষাপটে আকুইনাস যুক্তির ভিত্তিতে ধর্মকে গ্রহণীয় করে তোলার চেষ্টা করেন। তাঁর আলোচনায় রাষ্ট্রীয় সমস্যাসমূহের আলোচনাও কিছুটা বৈজ্ঞানিক আলোচনার রূপ পরিগ্রহ করে।
তিনি শিক্ষার জন্য প্যারিসে অবস্থান কালে আলবার্ট দ্য গ্রেট-এর শিষ্যত্ব গ্রহণ করেন। তিনি তিনি ১২৭৪ সালে মৃত্যুবরণ করেন।
সওয়াদ ইদ সালেম
সওয়াদ ইদ সালেম (জন্ম ৬ই জানুয়ারি ১৯৭৯ মেচেরিয়াতে) একজন আলজেরীয় দূরপাল্লার দৌড়বীর। তাঁর পছন্দের বিভাগ হল অর্ধ-ম্যারাথন ও ম্যারাথন। ১০০০০মিটার বিভাগে তিনি স্বর্ণপদক জেতেন ২০০০ সালের দৌড়বাজীতে আফ্রিকান চ্যাম্পিয়নশিপে ও ২০০৫ সালের দৌড়বাজীতে ভূমধ্যসাগরীয় গেমসে। ২০০৭ সারা আফ্রিকা গেমসে তিনি অর্ধ-ম্যারাথনে জয়ী হন। ৩০০০মিটার থেকে ম্যারাথন পর্যন্ত সকল বিভাগের মহিলাদের দৌড়বাজীতে আলজেরীয় রেকর্ড সালেমের দখলে।
১৯৯৭ সালে IAAF বিশ্ব ক্রস-কান্ট্রি চ্যাম্পিয়নশিপের জুনিয়র স্তরে তিনি প্রথমবারের জন্য আন্তর্জাতিক প্রতিযোগিতায় অংশ নেন। সেখানে তিনি ৯৮তম স্থান অধিকার করেন। ২০০০ এবং ২০০৩ IAAF বিশ্ব অর্ধ-ম্যারাথন চ্যাম্পিয়নশিপ তাঁকে প্রথম পঞ্চাশজনে নিয়ে আসে। ৫০০০ মিটার দৌড়ে তিনি ২০০৩ বিশ্ব চ্যাম্পিয়নশিপ ও ২০০৪ গ্রীষ্মকালীন অলিম্পিকে অংশগ্রহণ করলেও কোনোটিতেই তিনি হিটের বেশি এগোতে পারেননি।
ইউনিভার্সিয়াড ক্রস-কান্ট্রি জেতার পর, সালেম ২০০৬ সাল থেকে ম্যারাথন দৌড়ে অংশ নেওয়া শুরু করেন ও শীঘ্রই তিনি সাফল্যের মুখ দেখেন। থেসালোনিকিতে অনুষ্ঠিত ২০০৬ সালের আলেক্সান্ডার দ্য গ্রেট ম্যারাথন প্রতিযোগিতায় তিনি জয়ী হন। এরপর ১৮ই মার্চ, ২০০৭ সালে অনুষ্ঠিত ১৩তম রোম ম্যারাথনেও তিনি জয় লাভ করেন। শুধু তাই নয়, ২:২৫:০৮ সময়ে তিনি এই প্রতিযোগিতায় নতুন রেকর্ডও স্থাপন করেন। ২০০৮ গ্রীষ্মকালীন অলিম্পিকে তিনি ম্যারাথনে ২:২৮:২৯ সময়ে ৯ম স্থান অধিকার করেন।
ডেট্রয়েট মেট্রোপলিটান ওয়েন কান্ট্রি বিমানবন্দর
ডেট্রয়েট মেট্রোপলিটান ওয়েন কান্ট্রি বিমানবন্দর (Detroit Metropolitan Wayne County Airport) যা ডেট্রয়েট মেট্রো বিমানবন্দর বা স্থানীয়ভাবে মেট্রো বিমানবন্দর নামে পারিচিত যা ৬,৭০০ একর (১0.৫ বর্গ মাইল) জায়গা জুড়ে গড়ে ওঠা বিশ্বের এক অন্যতম আন্তর্জাতিক বিমানবন্দর। এই বিমানবন্দর রোমুলাস (), মিশিগান-এ অবস্থিত যা ডেট্রয়েট-এর এক বিশেষ অঞ্চল। এই বিমানবন্দর মিশিগান-এর ব্যস্ততম বিমানবন্দর।
এই বিমানবন্দর ডেল্টা এয়ারলাইন্স-এর দ্বিতীয় বৃহত্তম বিমান-ঘাঁটি। এই বিমানবন্দর ডেট্রয়েট মেট্রোপলিটান ভ্রমণ-এর অন্যতম প্রবেশদ্বার। ২০১০ সালের হিসেব অনুযায়ী এই বিমানবন্দর যুক্তরাষ্ট্রের ১৬ নম্বর এবং বিশ্বের ২৪ নম্বর বিমানবন্দর। এই বিমানবন্দর থেকে বিশ্বের ১৬০ জায়গায় বিমান আসা যাওয়া করে।
ওয়েন কান্ট্রি কর্তৃপক্ষ ১৯২৭ সালে শহরের পশ্চিম প্রান্তে একটি নতুন বিমানবন্দর বানানোর কথা ভাবনা চিন্তা শুরু করে, পরের বছর তারা মিডলবেল্ট এবং উইক রোডের সংযোগস্থলে ১ বর্গ মাইল জমি ক্রয় করে, যেই অংশটি বর্তমান বিমানবন্দর এর উত্তর পূর্ব অংশ। নির্মাণ শেষ হয় ১৯২৯ এ এবং প্রথম বিমান চলাচল আরম্ভ হয় ২২ ফেব্রুয়ারী, ১৯৩০ এ। সেই বছরেই, থম্পসন (Thompson) বিমান কর্পোরেশন, আমেরিকান এয়ারলাইনস এর এক অগ্রদূত, ওয়েন কাউন্টি থেকে সেবা উদ্বোধন করে। ১৯৩১ থেকে 1৯৪৫ পর্যন্ত, এয়ারপোর্ট মিচিগান ন্যাশনাল গার্ড অপারেশন সেনাবাহিনীর এয়ার ফোর্স দ্বারা অধিগৃহিত। দ্বিতীয় যুদ্ধের সময় এটি ছিল রোমুলাস (Romulus) আর্মি বিমানঘাঁটি নামে। ১৯৫৬ একটি বিশেষ বছর হিসেবে চিহ্নিত। আমেরিকান বিমান থেকে ডেট্রয়েটে-ওয়েন চালু স্থানপরিবর্তন একমত এবং অক্টোবর 1958 সালে তাই করেনি, চার অন্যান্য বাহক দ্বারা শীঘ্রই পরে অনুষঙ্গী. উপরন্তু, সিভিল এভিয়েশন অ্যাডমিনিস্ট্রেশন (ফেডেরাল এভিয়েশন সংস্থা হিসাবে বর্তমানে দ্বারা পরিচিত) ঘোষণা ডেত্রোয্ৎ-ওয়েন আমেরিকান বিমান বন্দর থেকে নতুন দূরগামী রাডার সরঞ্জাম প্রাপ্ত প্রথম দলের অন্তর্ভুক্তি যে বছর, এয়ারপোর্ট প্রথম অন্তর্দেশীয় এয়ারপোর্টে হত্তয়া সক্রিয় মার্কিন যুক্তরাষ্ট্রে প্রত্যয়িত জেট বিমান অভিযানের জন্য. আবার 1958, L.C. স্মিথ (দক্ষিণ) টার্মিনাল থেকে নতুন বাহক মিটমাট করা সম্পন্ন, এবং এয়ারপোর্ট এর বর্তমান নাম দেওয়া হয়। পরবর্তী দশকে অবশিষ্ট বৃক্ষবিশেষ এ যাত্রী ট্রাফিক ধীরে ধীরে মেট্রো বিমানবন্দর চালানোর জন্য স্থানান্তর, এবং উত্তর টার্মিনাল (পরে Davey টার্মিনাল নামে নামকরণ) থেকে নতুন আগমন মিটমাট করার কাজ হয়।
সরকারি নাম ছাড়াও এই বিমানবন্দর-এর আরো বেশ কয়েকটি নাম রয়েছে, যথা:
মরিস ভিনসেন্ট উইলকিস
মরিস ভিনসেন্ট উইলকিস একজন ব্রিটিশ কম্পিউটার বিজ্ঞানী।
উইলকিস কেমব্রিজ বিশ্ববিদ্যালয়ের সেন্ট জন'স কলেজে ১৯৩১ থেকে ১৯৩৪ সাল পর্যন্ত গণিত নিয়ে পড়াশোনা করেন। তিনি ১৯৩৬ সালে মাস্টার্স ও ১৯৩৭ সালে ডক্টরেট ডিগ্রি লাভ করেন।
উইলকিস ব্রিটিশ কম্পিউটার সোসাইটির প্রতিষ্ঠাতা এবং এর প্রথম প্রেসিডেন্ট (১৯৫৭-১৯৬০)।
অ্যালেন নেওয়েল
অ্যালেন নেওয়েল (১৯ মার্চ ১৯২৭ - ১৯ জুলাই ১৯৯২) একজন কম্পিউটার বিজ্ঞানী। তাঁর জন্ম এসান ফ্রান্সিস্কো-তে ১৯২৭ খ্রিস্টাব্দের ১৯ মার্চ।
নেওয়েল ১৯৪৯ সালে স্ট্যানফোর্ড বিশ্ববিদ্যালয় থেকে ব্যাচেলর্স ডিগ্রি লাভ করেন।তিনি পিটসবার্গ-এ ১৯৯২-এর ১৯ জুলাই মৃত্যুবরণ করেন।
উত্তরায়ণ
উত্তরায়ণ হল দক্ষিণ অয়নান্ত (২১/২২ ডিসেম্বর) থেকে উত্তর অয়নান্ত (২০/২১ জুন) পর্যন্ত সময়কাল। এই সময় সূর্য আপাতদৃষ্টিতে উত্তরেদিকে গমন করে। কিন্তু ভ্রান্তিবশতঃ কখনও একে মকর সংক্রান্তি (যা বর্তমানে ১৪ জানুয়ারি অনুষ্ঠিত হয়) থেকে আষাঢ় (সনাতন বাংলা বর্ষপঞ্জী অনুসারে) সংক্রান্তি (যা বর্তমানে ১৮ জুলাই অনুষ্ঠিত হয়) পর্যন্ত সময়কাল হিসেবে চিহ্নিত করা হয়। একইভাবে ২১ জুন থেকে ২২ ডিসেম্বর পর্যন্ত সময়কালকে দক্ষিণায়ন বলা হয়। কিন্তু নিরয়ণ বর্ষপঞ্জী অনুসরণ করে ভ্রান্তিবশতঃ মকর সংক্রান্তিকেই উত্তরায়ণের সূচনাকাল হিসেবে সমগ্র ভারতে পালন করা হয়।
ধূসর পাণ্ডুলিপি
ধূসর পান্ডুলিপি কবি জীবনানন্দ দাশের দ্বিতীয় কাব্যগ্রন্থ। এই কাব্যগ্রন্থটি ১৯৩৬ খ্রিস্টাব্দে (১৩৪৩ বঙ্গাব্দ) ভারতে প্রকাশিত হয়। জীবনানন্দ এই বইটি কবি বুদ্ধদেব বসুকে উৎসর্গ করেন।
"ধূসর পান্ডুলিপি" কাব্যগ্রন্থের ভূমিকায় জীবনানন্দ লিখেছেন:
"আমার প্রথম কবিতার বই প্রকাশিত হয়েছিল—১৩৩৪ সালে। তিন্তু সে বইথানা অনেকদিন আমার নিজের চোখের আড়ালেও হারিয়ে গেছে। আমার মনে হয় সে তার প্রাপ্য মূল্যই পেয়েছে।
১৩৩৬ সালে আর একখানা বই বার করবার আকাঙ্ক্ষা হয়েছিল। কিন্তু নিজ মনে কবিতা লিখে এবং কয়েকটি মাসিক পত্রিকায় প্রকাশিত ক'রে সে ইচ্ছাকে আমি শিশুর মত ঘুম পাড়িয়ে রেখেছিলাম। শিশুকে ফঅসময়ে এবং বারবার ঘুম থপাড়িয়ে রাখতে জননীন রেকম কষ্ট হয়, সেইরকম কেমন একটা ইদ্বেগ—খুব স্পষ্টও নয়, খুব নিরুত্তেজও নয়—এই ক'বছর ধ'রে বোধ ক'রে এসেছি আমি।
আজ ন'বছর পরে আমার দ্বিতীয় কবিতার বই বার হ'ল। এর নাম "ধূসর পান্ডুলিপি" এর পরিচয় দিচ্ছে। এই বইয়ের সব কবিতাই ১৩৩২ থেকে ১৩৩৬ সালের মধ্যে রচিত হয়েছে। ১৩৩২ সালে লেখা কবিতা, ১৩৩৬ সালে লেখা কবিতা—প্রায় এগারো বছর আগের প্রায় সাত বছর আগের রচনা সব আজ ১৩৪৩ সালে এই বইয়ের ভিতর ধরা দিল। আজ যে-সব মাসিক পত্রিকা আর নেই—প্রগতি, ধুপছায়া, কল্লোল—এই বইয়ের প্রায় সমস্ত কবিতাই সেইসব মাসিকে প্রকাশিত হয়েছিল একদিন।
সেই সময়কার অনেক অপ্রকাশিত কবিতাও আমার কাছে রয়েছে—যদিও ধূসর পাণ্ডুলিপির অনেক কবিতার চেয়েই তাদের দাবি একটুও কম নয়—তবুও সম্প্রতি আমার কাছে তারা ধূসরতর হয়ে বেঁচে রইল।"
এই কাব্যগ্রন্থে মোট কুড়িটি (২০) কবিতা অন্তর্ভুক্ত হয়েছে। কবিতাগুলোর শিরোনাম হলোঃ
যে কাব্যগ্রন্থ গুলো দিয়ে বাংলা আধুনিক কবিতার যাত্রা শুরু তার মধ্যে ধূসর পান্ডুলিপি অন্যতম বলে অনেকে মনে করেন। প্রথম কাব্যগ্রন্থ "ঝরা পালকে"র কবিতায় কাজী নজরুল ইসলাম, মোহিতলাল মজুমদার ও সত্যেন্দ্রনাথ দত্তের প্রভাব ছিলো লক্ষ্যণীয়। "ধূসর পাণ্ডুলিপি"-তেই তাঁর স্বকীয় কাব্য কৌশল পরিস্ফুট হয়ে ওঠে।
গণিত প্রতিযোগিতার তালিকা
গণিত প্রতিযোগিতার তালিকা (ইংরেজি ভাষাঃ List of mathematics competitions) বিশ্বব্যাপী বিভিন্ন দেশের মধ্যেকার গণিত বিষয়ে আন্তর্জাতিক কিংবা আঞ্চলিক বা জাতীয় এবং স্থানীয় পর্যায়ের অনুষ্ঠিত প্রতিযোগিতার তালিকা বিশেষ।
গণিত প্রতিযোগিতা কিংবা গণিত অলিম্পিয়াডের ন্যায় প্রতিযোগিতামূলক বিষয়ে প্রতিযোগীরা গণিত সংক্রান্ত বিষয়ের লিখিত পরীক্ষায় অংশগ্রহণ করে। পরীক্ষাগুলোয় বহু নির্বাচনী প্রশ্ন বা গাণিতিক প্রশ্ন দেয়া হয় যা সঠিক উত্তর বা বিস্তারিত সমাধান কিংবা প্রমাণ করতে হয়। যুক্তরাষ্ট্রে সাধারণতঃ একজন প্রতিযোগী লিখিত একটি পূর্ণাঙ্গ প্রমাণসিদ্ধ গাণিতিক উত্তর প্রদান করে যা গণিত অলিম্পিয়াড নামে পরিচিত।
http://matholymp.org.ua/>
সাতটি তারার তিমির
সাতটি তারার তিমির কবি জীবনানন্দ দাশের লেখা পঞ্চম কাব্যগ্রন্থ। ১৯৪৮ খ্রিস্টাব্দে (১৩৫৫ বঙ্গাব্দ) কলকাতা থেকে এটি গ্রন্থাকারে প্রকাশিত হয়। প্রকাশিত হওয়ার পর থেকেই এই কাব্যগ্রন্থের বিরুদ্ধে দুবোর্ধ্যতার অভিযোগ ওঠে।
"সাতটি তারার তিমির" ১৯৪৮ সালে কলকাতা থেকে প্রকাশিত হয়। গুপ্ত রহমান এ্যান্ড গুপ্ত প্রকাশনী থেকে প্রকাশক আতাউর রহমান এটি প্রকাশ করেন। প্রচ্ছদ করেছিলেন সত্যজিৎ রায়। প্রথম প্রকাশের সময় বইটির দাম রাখা হয় আড়াই টাকা। বইটি উৎসর্গ করা হয় হুমায়ুন কবিরকে।
এই কাব্যগ্রন্থে মোট চল্লিশটি(৪০) কবিতা অন্তর্ভুক্ত আছে। কবিতাগুলোর শিরোনাম হলোঃ
২০০৮ গ্রীষ্মকালীন অলিম্পিকে দৌড়বাজী – পুরুষদের ২০ কিমি হাঁটা
২০০৮ অলিম্পিক গেমসে পুরুষদের ২০ কিমি হাঁটা প্রতিযোগিতা আগস্টের ১৬ তারিখে অনুষ্ঠিত হয় বেইজিং ন্যাশনাল স্টেডিয়ামে।
যোগ্যতানির্ণায়ক মাপকাঠি ছিল ১:২৩:০০ (A মান) এবং ১:২৪:৩০ (B মান)।
এই প্রতিযোগিতার আগে বিশ্ব ও অলিম্পিক রেকর্ড নিচে দেওয়া হল।
এই অলিম্পিকে কোনো নতুন বিশ্ব বা অলিম্পিক রেকর্ড সৃষ্টি হয়নি।
নিম্নলিখিত শব্দসংক্ষেপগুলি ব্যবহার করা হয়েছে, -
মোহামেদ আমুর
মোহামেদ আমুর (জন্ম ১১ই নভেম্বর, ১৯৮৪) একজন আলজেরীয় প্রতিযোগিতামূলক হন্টনকারী। আমুর ২০০৮ অলিম্পিক গেমসে ২০ কিমি হাঁটায় অংশগ্রহণ করে ১:৩২:২১ সময়ে ৪৮তম স্থান অধিকার করেন।
ট্যাবলয়েড
ট্যাবলয়েড () এক ধরণের ছোট আকৃতির সংবাদপত্র প্রকাশের কাগজ বিশেষ। এটি সচারচর দৈনিক সংবাদপত্রে ব্যবহৃত বৃহৎ আকৃতি ধরণের ব্রডশীটের তুলনায় ক্ষুদ্রতম হয়ে থাকে। সঠিক আকার-আকৃতির নির্দিষ্ট কোন মানদণ্ড ট্যাবলয়েডে পরিলক্ষিত হয় না।
ট্যাবলয়েড শব্দটি লন্ডনভিত্তিক ঔষধ প্রস্তুতকারী প্রতিষ্ঠান গ্ল্যাক্সোস্মিথক্লিন (ব্যুরো ওয়েলকাম এন্ড কোং)-এর কাছ থেকে উদ্ভূত হয়েছে। ১৮৮০-এর দশকে তাদের প্রস্তুতকৃত ঔষধ হিসেবে সঙ্কুচিত ট্যাবলেটকে বাজারজাতকরণের সময় "ট্যাবলয়েড বড়ি" নামে আখ্যায়িত করা হতো। ঔষধ শিল্পে সঙ্কুচিত ট্যাবলেটের গুঁড়ো তারা পূর্ব সংরক্ষিত বড় ধরণের গুঁড়া থেকে সংগ্রহ করে। এরফলে ব্যুরো ওয়েলকাম এন্ড কোং শুধুমাত্র যে প্রযুক্তির সাহায্যে সঙ্কুচিত ট্যাবলেটে রূপান্তর করতে সক্ষম হয়েছে তা নয়; ঔষধ বাজারজাতকরণেও তারা প্রচণ্ড সফলতা অর্জন করতে পেরেছে। এরপর থেকেই ট্যাবলয়েড পারিভাষিক শব্দটি বিভিন্ন ক্ষেত্রে জনপ্রিয়তা লাভ করেছে। ট্যাবলয়েড খুব দ্রুত অন্যান্য সকল বিষয়েও বিস্তৃতি লাভ করে। বিমানের ক্ষেত্রে "সোপউইদ ট্যাবলয়েড" কিংবা "সঙ্কুচিত সাংবাদিকতা" হিসেবে ক্ষুদ্রাকৃতি ও সহজ ধরণের গল্পগুলো প্রবেশ করেছে। ১৯০১ সালে প্রচলিত ট্যাবলয়েড সাংবাদিকতা পরবর্তীকালে অর্থাৎ ১৯১৮ সালে প্রবর্তিত ক্ষুদ্রাকৃতির সংবাদপত্রের উত্তরাধিকারী হিসেবে পরিচিতি পায়।
খসড়াভাবে একটি ট্যাবলয়েডের দৈর্ঘ্য-প্রস্থ ১৭ ইঞ্চি × ১১ ইঞ্চি (৪৩২ মি.মি × ২৭৯ মি.মি) হয়ে থাকে। সাধারণতঃ ব্রডশীটের অর্ধেক অংশ হিসেবে ট্যাবলয়েড চিহ্নিত হয়ে আছে। বিভ্রান্তি বৃদ্ধি পায় যখন অনেক ব্রডশীট আকৃতির সংবাদপত্রগুলোর খসড়া ২৯/ ইঞ্চি × ২৩/ ইঞ্চি (৭৪৯ মি.মি × ৫৯৭ মি.মি)। সুতরাং, খসড়াভাবে এ হিসেবে এর অর্ধেক দাঁড়ায় ১৫ ইঞ্চি × ১২ ইঞ্চি (৩৮১ মি.মি × ৩০৫ মি.মি) যা ১৭ ইঞ্চি × ১১ ইঞ্চি (৪৩২ মি.মি × ২৭৯ মি.মি) আকৃতির নয়।
ট্যাবলয়েড সংবাদপত্রগুলো প্রায়শঃই স্পর্শকাতরতামূলক এবং সাংবাদিকতা-বিষয়ক স্বাধীনতার অভাবে সমালোচিত হয়। কিছু কিছু সমালোচনা ট্যাবলয়েড পাঠকদের বিরুদ্ধেও গিয়েছে।
২০১০ সালে জার্মানির স্বরাষ্ট্রমন্ত্রী যুক্তরাজ্যভিত্তিক ট্যাবলয়েডগুলোর ব্যাপক সমালোচনা করেছেন। সেখানে তারা আক্রমণাত্মক ভঙ্গীতে ইংল্যান্ড বনাম জার্মানির মধ্যকার ফুটবল খেলায় বৃহৎ পরিসরে ২য় বিশ্বযুদ্ধের অবতারণা ঘটায় ও শীর্ষ খবর হিসেবে প্রকাশ করেছিল।ট্যাবলয়েড হিসেবে দৈনিক মানবজমিন পত্রিকাটি বাংলাদেশে ১ম প্রকাশিত হয়েছে। বর্তমানে এটি বাংলা ভাষায় বিশ্বের সবচেয়ে বেশীসংখ্যক প্রকাশনা হিসেবে ১৯৯৮ সাল থেকে বিশ্বে স্বীকৃতি অর্জন করেছে। বিশ্বের শীর্ষ ১০টি বাংলা সংবাদের ওয়েবসাইটে মাহবুবা চৌধুরী প্রকাশকের দায়িত্ব পালন করছেন। ফিফা, ইউয়েফা, ফুটবল সংস্থা, ওয়ার্নার ব্রাদার্স এবং সনি পিকচার্স এন্টারটেইনমেন্টের সাথে এটি চুক্তিবদ্ধ আছে। মতিউর রহমান চৌধুরী ট্যাবলয়েডটির প্রধান সম্পাদকের দায়িত্বে আছেন।
২০০৮ গ্রীষ্মকালীন অলিম্পিকে দৌড়বাজী – মহিলাদের ২০ কিমি হাঁটা
২০০৮ অলিম্পিক গেমসে মহিলাদের ২০ কিমি হাঁটা প্রতিযোগিতা আগস্টের ২১ তারিখে অনুষ্ঠিত হয় বেইজিং ন্যাশনাল স্টেডিয়ামে। যোগ্যতানির্ণায়ক মাপকাঠি ছিল ১:৩৩:৩০ (A মান) এবং ১:৩৮:০০ (B মান)।
এই প্রতিযোগিতার আগে বিশ্ব ও অলিম্পিক রেকর্ড নিচে দেওয়া হল।
এই অলিম্পিকে যে নতুন অলিম্পিক রেকর্ডটি সৃষ্টি হয় সেটি নিচে দেওয়া হল।
"সমস্ত সময় ঘন্টা:মিনিট:সেকেন্ডে দেখানো হয়েছে।" নিম্নলিখিত শব্দসংক্ষেপগুলি ব্যবহার করা হয়েছে, -২১শে আগস্ট ২০০৮ - সকাল ৯:০০